ciscoriordan/open-greek-corpus-annotations huggingface dataset:
antiphon-oratory.de-caede-herodis 1
ἐβουλόμην μέν , ὦ ἄνδρες , τὴν δύναμιν τοῦ λέγειν καὶ τὴν ἐμπειρίαν τῶν πραγμάτων ἐξ ἴσου μοι καθεστάναι τῇ τε συμφορᾷ καὶ τοῖς κακοῖς τοῖς γεγενημένοις · νῦν δὲ τοῦ μὲν πεπείραμαι πέρᾳ τοῦ προσήκοντος , τοῦ δὲ ἐνδεής εἰμι μᾶλλον τοῦ συμφέροντος .
Lemmas: βούλομαι μέν , ὦ ἀνήρ , ὁ δύναμις ὁ λέγω καί ὁ ἐμπειρία ὁ πρᾶγμα ἐκ ἴσος ἐγώ καθίστημι ὁ τε συμφορά καί ὁ κακός ὁ γίγνομαι · νῦν δέ ὁ μέν πειράω πέρα ὁ προσήκω , ὁ δέ ἐνδεής εἰμί μάλα ὁ συμφέρω .
antiphon-oratory.de-caede-herodis 2
οὗ μὲν γάρ με ἔδει κακοπαθεῖν τῷ σώματι μετὰ τῆς αἰτίας τῆς οὐ προσηκούσης , ἐνταυθοῖ οὐδέν με ὠφέλησεν ἡ ἐμπειρία · οὗ δέ με δεῖ σωθῆναι μετὰ τῆς ἀληθείας εἰπόντα τὰ γενόμενα , ἐν τούτῳ με βλάπτει ἡ τοῦ λέγειν ἀδυνασία .
Lemmas: οὗ μέν γάρ ἐγώ δέω κακοπαθέω ὁ σῶμα μετά ὁ αἰτία ὁ οὐ προσήκω , ἐνταυθοῖ οὐδείς ἐγώ ὠφελέω ὁ ἐμπειρία · οὗ δέ ἐγώ δέω σῴζω μετά ὁ ἀλήθεια λέγω ὁ γίγνομαι , ἐν οὗτος ἐγώ βλάπτω ὁ ὁ λέγω ἀδυνασία .
antiphon-oratory.de-caede-herodis 3
πολλοὶ μὲν γὰρ ἤδη τῶν οὐ δυναμένων λέγειν , ἄπιστοι γενόμενοι τοῖς ἀληθέσιν , αὐτοῖς τούτοις ἀπώλοντο , οὐ δυνάμενοι δηλῶσαι αὐτά · πολλοὶ δὲ τῶν λέγειν δυναμένων πιστοὶ γενόμενοι τῷ ψεύδεσθαι , τούτῳ ἐσώθησαν , διότι ἐψεύσαντο . ἀνάγκη οὖν , ὅταν τις ἄπειρος ᾖ τοῦ ἀγωνίζεσθαι , ἐπὶ τοῖς τῶν κατηγόρων λόγοις εἶναι μᾶλλον ἢ ἐπʼ αὐτοῖς τοῖς ἔργοις καὶ τῇ ἀληθείᾳ τῶν πραγμάτων .
Lemmas: πολύς μέν γάρ ἤδη ὁ οὐ δύναμαι λέγω , ἄπιστος γίγνομαι ὁ ἀληθής , αὐτός οὗτος ἀπόλλυμι , οὐ δύναμαι δηλόω αὐτός · πολύς δέ ὁ λέγω δύναμαι πιστός γίγνομαι ὁ ψεύδω , οὗτος σῴζω , διότι ψεύδω . ἀνάγκη οὖν , ὅταν τις ἄπειρος εἰμί ὁ ἀγωνίζομαι , ἐπί ὁ ὁ κατήγορος λόγος εἰμί μάλα ἤ ἐπί αὐτός ὁ ἔργον καί ὁ ἀλήθεια ὁ πρᾶγμα .
antiphon-oratory.de-caede-herodis 4
ἐγὼ οὖν , ὦ ἄνδρες , αἰτήσομαι ὑμᾶς , οὐχ ἅπερ οἱ πολλοὶ τῶν ἀγωνιζομένων ἀκροᾶσθαι σφῶν αὐτῶν αἰτοῦνται , σφίσι μὲν αὐτοῖς ἀπιστοῦντες , ὑμῶν δὲ προκατεγνωκότες ἄδικόν τι—εἰκὸς γὰρ ἐν ἀνδράσι γε ἀγαθοῖς καὶ ἄνευ τῆς αἰτήσεως τὴν ἀκρόασιν ὑπάρχειν τοῖς φεύγουσιν , οὗπερ καὶ οἱ διώκοντες ἔτυχον ἄνευ αἰτήσεως · —
Lemmas: ἐγώ οὖν , ὦ ἀνήρ , αἰτέω σύ , οὐ ὅς ὁ πολύς ὁ ἀγωνίζομαι ἀκροάομαι σφεῖς αὐτός αἰτέω , σφεῖς μέν αὐτός ἀπιστέω , σύ δέ προκαταγιγνώσκω ἄδικος τι—εἰκὸς γάρ ἐν ἀνήρ γε ἀγαθός καί ἄνευ ὁ αἴτησις ὁ ἀκρόασις ὑπάρχω ὁ φεύγω , ὅς καί ὁ διώκω τυγχάνω ἄνευ αἴτησις · —
antiphon-oratory.de-caede-herodis 5
τάδε δὲ δέομαι ὑμῶν , τοῦτο μὲν ἐάν τι τῇ γλώσσῃ ἁμάρτω , συγγνώμην ἔχειν μοι , καὶ ἡγεῖσθαι ἀπειρίᾳ αὐτὸ μᾶλλον ἢ ἀδικίᾳ ἡμαρτῆσθαι , τοῦτο δὲ ἐάν τι ὀρθῶς εἴπω , ἀληθείᾳ μᾶλλον ἢ δεινότητι εἰρῆσθαι . οὐ γὰρ δίκαιον οὔτʼ ἔργῳ ἁμαρτόντα διὰ ῥήματα σωθῆναι , οὔτʼ ἔργῳ ὀρθῶς πράξαντα διὰ ῥήματα ἀπολέσθαι · τὸ μὲν γὰρ ῥῆμα τῆς γλώσσης ἁμάρτημά ἐστι , τὸ δʼ ἔργον τῆς γνώμης .
Lemmas: ὅδε δέ δέω σύ , οὗτος μέν ἐάν τις ὁ γλῶσσα ἁμαρτάνω , συγγνώμη ἔχω ἐγώ , καί ἡγέομαι ἀπειρία αὐτός μάλα ἤ ἀδικία ἁμαρτάνω , οὗτος δέ ἐάν τις ὀρθός λέγω , ἀλήθεια μάλα ἤ δεινότης λέγω . οὐ γάρ δίκαιος οὔτε ἔργον ἁμαρτάνω διά ῥῆμα σῴζω , οὔτε ἔργον ὀρθός πράσσω διά ῥῆμα ἀπόλλυμι · ὁ μέν γάρ ῥῆμα ὁ γλῶσσα ἁμάρτημα εἰμί , ὁ δέ ἔργον ὁ γνώμη .
antiphon-oratory.de-caede-herodis 6
ἀνάγκη δὲ κινδυνεύοντα περὶ αὑτῷ καί πού τι καὶ ἐξαμαρτεῖν . οὐ γὰρ μόνον τῶν λεγομένων ἀνάγκη ἐνθυμεῖσθαι , ἀλλὰ καὶ τῶν ἐσομένων · ἅπαντα γὰρ τὰ ἐν ἀδήλῳ ἔτʼ ὄντα ἐπὶ τῇ τύχῃ μᾶλλον ἀνάκειται ἢ τῇ προνοίᾳ . ταῦτʼ οὖν ἔκπληξιν πολλὴν παρέχειν ἀνάγκη ἐστὶ τῷ κινδυνεύοντι .
Lemmas: ἀνάγκη δέ κινδυνεύω περί ἑαυτοῦ καί που τις καί ἐξαμαρτάνω . οὐ γάρ μόνος ὁ λέγω ἀνάγκη ἐνθυμέομαι , ἀλλά καί ὁ εἰμί · ἅπας γάρ ὁ ἐν ἄδηλος ἔτι εἰμί ἐπί ὁ τύχη μάλα ἀνάκειμαι ἤ ὁ πρόνοια . οὗτος οὖν ἔκπληξις πολύς παρέχω ἀνάγκη εἰμί ὁ κινδυνεύω .
antiphon-oratory.de-caede-herodis 7
ὁρῶ γὰρ ἔγωγε καὶ τοὺς πάνυ ἐμπείρους τοῦ ἀγωνίζεσθαι πολλῷ χεῖρον ἑαυτῶν λέγοντας , ὅταν ἔν τινι κινδύνῳ ὦσιν · ὅταν δʼ ἄνευ κινδύνων τι διαπράσσωνται , μᾶλλον ὀρθουμένους .
Lemmas: ὁράω γάρ ἐγώ καί ὁ πάνυ ἔμπειρος ὁ ἀγωνίζομαι πολύς κακός ἑαυτοῦ λέγω , ὅταν ἐν τις κίνδυνος εἰμί · ὅταν δέ ἄνευ κίνδυνος τις διαπράσσω , μάλα ὀρθόω .
antiphon-oratory.de-caede-herodis 8
ἡ μὲν οὖν αἴτησις , ὦ ἄνδρες , καὶ νομίμως καὶ ὁσίως ἔχουσα , καὶ ἐν τῷ ὑμετέρῳ δικαίῳ οὐχ ἧσσον ἢ ἐν τῷ ἐμῷ · περὶ δὲ τῶν κατηγορημένων ἀπολογήσομαι καθʼ ἕκαστον . πρῶτον μὲν οὖν , ὡς παρανομώτατα καὶ βιαιότατα εἰς τόνδε τὸν ἀγῶνα καθέστηκα , τοῦτο ὑμᾶς διδάξω , οὐ τῷ φεύγειν ἂν τὸ πλῆθος τὸ ὑμέτερον , ἐπεὶ κἂν ἀνωμότοις ὑμῖν καὶ μὴ κατὰ νόμον μηδένα ἐπιτρέψαιμι περὶ τοῦ σώματος τοῦ ἐμοῦ διαψηφίσασθαι , ἕνεκά γε τοῦ πιστεύειν ἐμοί τε μηδὲν ἐξημαρτῆσθαι εἰς τόδε τὸ πρᾶγμα καὶ ὑμᾶς γνώσεσθαι τὰ δίκαια , ἀλλʼ ἵνα ᾖ τεκμήρια ὑμῖν καὶ τῶν ἄλλων πραγμάτων καὶ τῶν εἰς ἐμὲ ἡ τούτων βιαιότης καὶ παρανομία .
Lemmas: ὁ μέν οὖν αἴτησις , ὦ ἀνήρ , καί νόμιμος καί ὅσιος ἔχω , καί ἐν ὁ ὑμέτερος δίκαιος οὐ ἥσσων ἤ ἐν ὁ ἐμός · περί δέ ὁ κατηγορέω ἀπολογέομαι κατά ἕκαστος . πρότερος μέν οὖν , ὡς παράνομος καί βίαιος εἰς ὅδε ὁ ἀγών καθίστημι , οὗτος σύ διδάσκω , οὐ ὁ φεύγω ἄν ὁ πλῆθος ὁ ὑμέτερος , ἐπεί ἄν ἀνώμοτος σύ καί μή κατά νόμος μηδείς ἐπιτρέπω περί ὁ σῶμα ὁ ἐμός διαψηφίζω , ἕνεκα γε ὁ πιστεύω ἐγώ τε μηδείς ἐξαμαρτάνω εἰς ὅδε ὁ πρᾶγμα καί σύ γιγνώσκω ὁ δίκαιος , ἀλλά ἵνα εἰμί τεκμήριον σύ καί ὁ ἄλλος πρᾶγμα καί ὁ εἰς ἐγώ ὁ οὗτος βιαιότης καί παρανομία .
antiphon-oratory.de-caede-herodis 9
πρῶτον μὲν γὰρ κακοῦργος ἐνδεδειγμένος φόνου δίκην φεύγω , ὃ οὐδεὶς πώποτʼ ἔπαθε τῶν ἐν τῇ γῇ ταύτῃ . καὶ ὡς μὲν οὐ κακοῦργός εἰμι οὐδʼ ἔνοχος τῷ τῶν κακούργων νόμῳ , αὐτοὶ οὗτοι τούτου γε μάρτυρες γεγένηνται . περὶ γὰρ τῶν κλεπτῶν καὶ λωποδυτῶν ὁ νόμος κεῖται , ὧν οὐδὲν ἐμοὶ προσὸν ἀπέδειξαν . οὕτως εἴς γε ταύτην τὴν ἀπαγωγὴν νομιμωτάτην καὶ δικαιοτάτην πεποιήκασιν ὑμῖν τὴν ἀποψήφισίν μου .
Lemmas: πρότερος μέν γάρ κακοῦργος ἐνδείκνυμι φόνος δίκη φεύγω , ὅς οὐδείς πώποτε πάσχω ὁ ἐν ὁ γῆ οὗτος . καί ὡς μέν οὐ κακοῦργος εἰμί οὐδέ ἔνοχος ὁ ὁ κακοῦργος νόμος , αὐτός οὗτος οὗτος γε μάρτυς γίγνομαι . περί γάρ ὁ κλέπτης καί λωποδύτης ὁ νόμος κεῖμαι , ὅς οὐδείς ἐγώ πρόσειμι ἀποδείκνυμι . οὕτως εἰς γε οὗτος ὁ ἀπαγωγή νόμιμος καί δίκαιος ποιέω σύ ὁ ἀποψήφισις ἐγώ .
antiphon-oratory.de-caede-herodis 10
φασὶ δὲ αὖ τό γε ἀποκτείνειν μέγα κακούργημα εἶναι , καὶ ἐγὼ ὁμολογῶ μέγιστόν γε , καὶ τὸ ἱεροσυλεῖν καὶ τὸ προδιδόναι τὴν πόλιν · ἀλλὰ χωρὶς περὶ αὐτῶν ἑκάστου οἱ νόμοι κεῖνται . ἐμοὶ δὲ πρῶτον μέν , οὗ τοῖς ἄλλοις εἴργεσθαι προαγορεύουσι τοῖς τοῦ φόνου φεύγουσι τὰς δίκας , ἐνταυθοῖ πεποιήκασι τὴν κρίσιν , ἐν τῇ ἀγορᾷ · ἔπειτα τίμησίν μοι ἐποίησαν , ἀνταποθανεῖν τοῦ νόμου κειμένου τὸν ἀποκτείναντα , οὐ τοῦ ἐμοὶ συμφέροντος ἕνεκα , ἀλλὰ τοῦ σφίσιν αὐτοῖς λυσιτελοῦντος , καὶ ἐνταῦθα ἔλασσον ἔνειμαν τῷ τεθνηκότι τῶν ἐν τῷ νόμῳ κειμένων · οὗ δʼ ἕνεκα , γνώσεσθε προϊόντος τοῦ λόγου .
Lemmas: φημί δέ αὖ ὁ γε ἀποκτείνω μέγας κακούργημα εἰμί , καί ἐγώ ὁμολογέω μέγας γε , καί ὁ ἱεροσυλέω καί ὁ προδίδωμι ὁ πόλις · ἀλλά χωρίς περί αὐτός ἕκαστος ὁ νόμος κεῖμαι . ἐγώ δέ πρότερος μέν , οὗ ὁ ἄλλος ἔργω προαγορεύω ὁ ὁ φόνος φεύγω ὁ δίκη , ἐνταυθοῖ ποιέω ὁ κρίσις , ἐν ὁ ἀγορά · ἔπειτα τίμησις ἐγώ ποιέω , ἀντί-ἀποθνῄσκω ὁ νόμος κεῖμαι ὁ ἀποκτείνω , οὐ ὁ ἐγώ συμφέρω ἕνεκα , ἀλλά ὁ σφεῖς αὐτός λυσιτελέω , καί ἐνταῦθα ἐλαχύς νέμω ὁ θνῄσκω ὁ ἐν ὁ νόμος κεῖμαι · ὅς δέ ἕνεκα , γιγνώσκω προέρχομαι ὁ λόγος .
antiphon-oratory.de-caede-herodis 11
ἔπειτα δέ , ὃ πάντας οἶμαι ὑμᾶς ἐπίστασθαι , ἅπαντα τὰ δικαστήρια ἐν ὑπαίθρῳ δικάζει τὰς δίκας τοῦ φόνου , οὐδενὸς ἄλλου ἕνεκα ἢ ἵνα τοῦτο μὲν οἱ δικασταὶ μὴ ἴωσιν εἰς τὸ αὐτὸ τοῖς μὴ καθαροῖς τὰς χεῖρας , τοῦτο δὲ ὁ διώκων τὴν δίκην τοῦ φόνου ἵνα μὴ ὁμωρόφιος γίγνηται τῷ αὐθέντῃ · σὺ δὲ τοῦτο μὲν παρελθὼν τοῦτον τὸν νόμον τοὐναντίον τοῖς ἄλλοις πεποίηκας · τοῦτο δὲ δέον σε διομόσασθαι ὅρκον τὸν μέγιστον καὶ ἰσχυρότατον , ἐξώλειαν σαυτῷ καὶ γένει καὶ οἰκίᾳ τῇ σῇ ἐπαρώμενον , ἦ μὴν μὴ ἄλλα κατηγορήσειν ἐμοῦ ἢ εἰς αὐτὸν τὸν φόνον , ὡς ἔκτεινα , ἐν ᾧ οὔτʼ ἂν κακὰ πολλὰ εἰργασμένος ἡλισκόμην ἄλλῳ ἢ αὐτῷ τῷ πράγματι , οὔτʼ ἂν πολλὰ ἀγαθὰ εἰργασμένος τούτοις ἂν ἐσωζόμην τοῖς ἀγαθοῖς ·
Lemmas: ἔπειτα δέ , ὅς πᾶς οἴομαι σύ ἐπίσταμαι , ἅπας ὁ δικαστήριον ἐν ὕπαιθρος δικάζω ὁ δίκη ὁ φόνος , οὐδείς ἄλλος ἕνεκα ἤ ἵνα οὗτος μέν ὁ δικαστής μή ἔρχομαι εἰς ὁ αὐτός ὁ μή καθαρός ὁ χείρ , οὗτος δέ ὁ διώκω ὁ δίκη ὁ φόνος ἵνα μή ὁμωρόφιος γίγνομαι ὁ αὐθέντης · σύ δέ οὗτος μέν παρέρχομαι οὗτος ὁ νόμος ἐναντίος ὁ ἄλλος ποιέω · οὗτος δέ δέω σύ διόμνυμι ὅρκος ὁ μέγας καί ἰσχυρός , ἐξώλεια σεαυτοῦ καί γένος καί οἰκία ὁ σός ἐπαράομαι , ἦ μήν μή ἄλλος κατηγορέω ἐγώ ἤ εἰς αὐτός ὁ φόνος , ὡς κτείνω , ἐν ὅς οὔτε ἄν κακός πολύς ἐργάζομαι ἁλίσκομαι ἄλλος ἤ αὐτός ὁ πρᾶγμα , οὔτε ἄν πολύς ἀγαθός ἐργάζομαι οὗτος ἄν σῴζω ὁ ἀγαθός ·
antiphon-oratory.de-caede-herodis 12
ἃ σὺ παρελθών,αὐτὸς σεαυτῷ νόμους ἐξευρών , ἀνώμοτος μὲν αὐτὸς ἐμοῦ κατηγορεῖς , ἀνώμοτοι δὲ οἱ μάρτυρες καταμαρτυροῦσι , δέον αὐτοὺς τὸν αὐτὸν ὅρκον σοὶ διομοσαμένους καὶ ἁπτομένους τῶν σφαγίων καταμαρτυρεῖν ἐμοῦ . ἔπειτα κελεύεις τοὺς δικαστὰς ἀνωμότοις πιστεύσαντας τοῖς μαρτυροῦσι φόνου δίκην καταγνῶναι , οὓς σὺ αὐτὸς ἀπίστους κατέστησας παρελθὼν τοὺς κειμένους νόμους , καὶ ἡγῇ χρῆναι αὐτοῖς σὴν παρανομίαν κρείσσω γενέσθαι αὐτῶν τῶν νόμων .
Lemmas: ὅς σύ παρέρχομαι σεαυτοῦ νόμος ἐξευρίσκω , ἀνώμοτος μέν αὐτός ἐγώ κατηγορέω , ἀνώμοτος δέ ὁ μάρτυς καταμαρτυρέω , δέω αὐτός ὁ αὐτός ὅρκος σύ διόμνυμι καί ἅπτω ὁ σφάγιον καταμαρτυρέω ἐγώ . ἔπειτα κελεύω ὁ δικαστής ἀνώμοτος πιστεύω ὁ μαρτυρέω φόνος δίκη καταγιγνώσκω , ὅς σύ αὐτός ἄπιστος καθίστημι παρέρχομαι ὁ κεῖμαι νόμος , καί ἡγέομαι χρή αὐτός σός παρανομία κρατύς γίγνομαι αὐτός ὁ νόμος .
antiphon-oratory.de-caede-herodis 13
λέγεις δὲ ὡς οὐκ ἂν παρέμεινα εἰ ἐλελύμην , ἀλλʼ ᾠχόμην ἂν ἀπιών , ὡσπερεὶ ἄκοντά με ἀναγκάσας εἰσελθεῖν εἰς τὴν γῆν ταύτην . καίτοι ἐμοὶ εἰ μηδὲν διέφερε στέρεσθαι τῆσδε τῆς πόλεως , ἴσον ἦν μοι καὶ προσκληθέντι μὴ ἐλθεῖν , ἀλλʼ ἐρήμην ὀφλεῖν τὴν δίκην , τοῦτο δʼ ἀπολογησαμένῳ τὴν προτέραν ἐξεῖναι ἐξελθεῖν · ἅπασι γὰρ τοῦτο κοινόν ἐστι . σὺ δέ , ὃ τοῖς ἄλλοις Ἕλλησι κοινόν ἐστιν , ἰδίᾳ ζητεῖς με μόνον ἀποστερεῖν , αὐτὸς σαυτῷ νόμον θέμενος .
Lemmas: λέγω δέ ὡς οὐ ἄν παραμένω εἰ λύω , ἀλλά οἴχομαι ἄν ἀπέρχομαι , ὥσπερ ἀέκων ἐγώ ἀναγκάζω εἰσέρχομαι εἰς ὁ γῆ οὗτος . καίτοι ἐγώ εἰ μηδείς διαφέρω στέρομαι ὅδε ὁ πόλις , ἴσος εἰμί ἐγώ καί προσκαλέω μή ἔρχομαι , ἀλλά ἐρῆμος ὀφλισκάνω ὁ δίκη , οὗτος δέ ἀπολογέομαι ὁ πρότερος ἔξεστι ἐξέρχομαι · ἅπας γάρ οὗτος κοινός εἰμί . σύ δέ , ὅς ὁ ἄλλος Ἕλλην κοινός εἰμί , ἴδιος ζητέω ἐγώ μόνος ἀποστερέω , αὐτός σεαυτοῦ νόμος τίθημι .
antiphon-oratory.de-caede-herodis 14
καίτοι τούς γε νόμους οἳ κεῖνται περὶ τῶν τοιούτων , πάντας ἂν οἶμαι ὁμολογῆσαι κάλλιστα νόμων ἁπάντων κεῖσθαι καὶ ὁσιώτατα . ὑπάρχει μέν γε αὐτοῖς ἀρχαιοτάτοις εἶναι ἐν τῇ γῇ ταύτῃ , ἔπειτα τοὺς αὐτοὺς ἀεὶ περὶ τῶν αὐτῶν , ὅπερ μέγιστόν ἐστι σημεῖον νόμων καλῶς κειμένων · ὁ γὰρ χρόνος καὶ ἡ ἐμπειρία τὰ μὴ καλῶς ἔχοντα ἐκδιδάσκει τοὺς ἀνθρώπους . ὥστε οὐ δεῖ ὑμᾶς ἐκ τῶν τοῦ κατηγόρου λόγων τοὺς νόμους καταμανθάνειν , εἰ καλῶς ὑμῖν κεῖνται ἢ μή , ἀλλʼ ἐκ τῶν νόμων τοὺς τοῦ κατηγόρου λόγους , εἰ ὀρθῶς καὶ νομίμως ὑμᾶς διδάσκουσι τὸ πρᾶγμα ἢ οὔ .
Lemmas: καίτοι ὁ γε νόμος ὅς κεῖμαι περί ὁ τοιοῦτος , πᾶς ἄν οἴομαι ὁμολογέω καλός νόμος ἅπας κεῖμαι καί ὅσιος . ὑπάρχω μέν γε αὐτός ἀρχαῖος εἰμί ἐν ὁ γῆ οὗτος , ἔπειτα ὁ αὐτός ἀεί περί ὁ αὐτός , ὅς μέγας εἰμί σημεῖον νόμος καλός κεῖμαι · ὁ γάρ χρόνος καί ὁ ἐμπειρία ὁ μή καλός ἔχω ἐκδιδάσκω ὁ ἄνθρωπος . ὥστε οὐ δέω σύ ἐκ ὁ ὁ κατήγορος λόγος ὁ νόμος καταμανθάνω , εἰ καλός σύ κεῖμαι ἤ μή , ἀλλά ἐκ ὁ νόμος ὁ ὁ κατήγορος λόγος , εἰ ὀρθός καί νόμιμος σύ διδάσκω ὁ πρᾶγμα ἤ οὐ .
antiphon-oratory.de-caede-herodis 15
οὕτως οἵ γε νόμοι κάλλιστα κεῖνται οἱ περὶ φόνου , οὓς οὐδεὶς πώποτε ἐτόλμησε κινῆσαι · σὺ δὲ μόνος δὴ τετόλμηκας γενέσθαι νομοθέτης ἐπὶ τὰ πονηρότερα , καὶ ταῦτα παρελθὼν ζητεῖς με ἀδίκως ἀπολέσαι . ἃ δὲ σὺ παρανομεῖς , αὐτὰ ταῦτά μοι μέγιστα μαρτύριά ἐστιν · εὖ γὰρ ᾔδεις ὅτι οὐδεὶς ἂν ἦν σοι ὃς ἐκεῖνον τὸν ὅρκον διομοσάμενος ἐμοῦ κατεμαρτύρησεν .
Lemmas: οὕτως ὁ γε νόμος καλός κεῖμαι ὁ περί φόνος , ὅς οὐδείς πώποτε τολμάω κινέω · σύ δέ μόνος δή τολμάω γίγνομαι νομοθέτης ἐπί ὁ πονηρός , καί οὗτος παρέρχομαι ζητέω ἐγώ ἄδικος ἀπόλλυμι . ὅς δέ σύ παρανομέω , αὐτός οὗτος ἐγώ μέγας μαρτύριον εἰμί · εὖ γάρ οἶδα ὅτι οὐδείς ἄν εἰμί σύ ὅς ἐκεῖνος ὁ ὅρκος διόμνυμι ἐγώ καταμαρτυρέω .
antiphon-oratory.de-caede-herodis 16
ἔπειτα δὲ οὐχ ὡς πιστεύων τῷ πράγματι ἀναμφισβητήτως ἕνα τὸν ἀγῶνα περὶ τοῦ πράγματος ἐποιήσω , ἀλλὰ ἀμφισβήτησιν καὶ λόγον ὑπελίπου ὡς καὶ τοῖσδε τοῖς δικασταῖς ἀπιστήσων . ὥστε μηδέν μοι ἐνθάδε μηδὲ πλέον εἶναι μηδʼ ἀποφυγόντι , ἀλλʼ ἐξεῖναί σοι λέγειν ὅτι κακοῦργος ἀπέφυγον , ἀλλʼ οὐ τοῦ φόνου τὴν δίκην · ἑλὼν δʼ αὖ ἀξιώσεις με ἀποκτεῖναι ὡς τοῦ φόνου τὴν δίκην ὠφληκότα . καίτοι πῶς ἂν εἴη τούτων δεινότερα μηχανήματα , εἰ ὑμῖν μὲν ἅπαξ τουτουσὶ πείσασι κατείργασται ἃ βούλεσθε , ἐμοὶ δʼ ἅπαξ ἀποφυγόντι ; ὁ αὐτὸς κίνδυνος ὑπολείπεται ;
Lemmas: ἔπειτα δέ οὐ ὡς πιστεύω ὁ πρᾶγμα ἀναμφισβήτητος εἷς ὁ ἀγών περί ὁ πρᾶγμα ποιέω , ἀλλά ἀμφισβήτησις καί λόγος ὑπολείπω ὡς καί ὅδε ὁ δικαστής ἀπιστέω . ὥστε μηδείς ἐγώ ἐνθάδε μηδέ πολύς εἰμί μηδέ ἀποφεύγω , ἀλλά ἔξεστι σύ λέγω ὅτι κακοῦργος ἀποφεύγω , ἀλλά οὐ ὁ φόνος ὁ δίκη · αἱρέω δέ αὖ ἀξιόω ἐγώ ἀποκτείνω ὡς ὁ φόνος ὁ δίκη ὀφλισκάνω . καίτοι πῶς ἄν εἰμί οὗτος δεινός μηχάνημα , εἰ σύ μέν ἅπαξ οὗτος πείθω κατεργάζομαι ὅς βούλομαι , ἐγώ δέ ἅπαξ ἀποφεύγω ; ὁ αὐτός κίνδυνος ὑπολείπω ;
antiphon-oratory.de-caede-herodis 17
ἔτι δὲ μάλʼ ἐδέθην , ὦ ἄνδρες , παρανομώτατα ἁπάντων ἀνθρώπων . ἐθέλοντος γάρ μου ἐγγυητὰς τρεῖς καθιστάναι κατὰ τὸν νόμου , οὕτως οὗτοι διεπράξαντο τοῦτο ὥστε μὴ ἐγγενέσθαι μοι ποιῆσαι . τῶν δὲ ἄλλων ξένων ὅτις πώποτε ἠθέλησε καταστῆσαι ἐγγυητάς , οὐδεὶς πώποτʼ ἐδέθη . καίτοι οἱ ἐπιμεληταὶ τῶν κακούργων τῷ αὐτῷ χρῶνται νόμῳ τούτῳ . ὥστε καὶ οὗτος κοινὸς τοῖς ἄλλοις πᾶσιν ὢν ἐμοὶ μόνῳ ἐπέλιπε μὴ ἀπολῦσαι τοῦ δεσμοῦ .
Lemmas: ἔτι δέ μάλα δέω , ὦ ἀνήρ , παράνομος ἅπας ἄνθρωπος . ἐθέλω γάρ ἐγώ ἐγγυητής τρεῖς καθίστημι κατά ὁ νόμος , οὕτως οὗτος διαπράσσω οὗτος ὥστε μή ἐγγίγνομαι ἐγώ ποιέω . ὁ δέ ἄλλος ξένος ὅστις πώποτε ἐθέλω καθίστημι ἐγγυητής , οὐδείς πώποτε δέω . καίτοι ὁ ἐπιμελητής ὁ κακοῦργος ὁ αὐτός χράω νόμος οὗτος . ὥστε καί οὗτος κοινός ὁ ἄλλος πᾶς εἰμί ἐγώ μόνος ἐπιλείπω μή ἀπολύω ὁ δεσμός .
antiphon-oratory.de-caede-herodis 18
τούτοις γὰρ ἦν τοῦτο συμφέρον , πρῶτον μὲν ἀπαρασκευότατον γενέσθαι με , μὴ δυνάμενον διαπράσσεσθαι αὐτὸν τἀμαυτοῦ πράγματα , ἔπειτα κακοπαθεῖν τῷ σώματι , τούς τε φίλους προθυμοτέρους ἔχειν τοὺς ἐμαυτοῦ τούτοις τὰ ψευδῆ μαρτυρεῖν ἢ ἐμοὶ τἀληθῆ λέγειν , διὰ τὴν τοῦ σώματος κακοπάθειαν . ὄνειδός τε αὐτῷ τε ἐμοὶ περιέθεσαν καὶ τοῖς ἐμοῖς προσήκουσιν εἰς τὸν βίον ἅπαντα .
Lemmas: οὗτος γάρ εἰμί οὗτος συμφέρω , πρότερος μέν ἀπαράσκευος γίγνομαι ἐγώ , μή δύναμαι διαπράσσω αὐτός ἐμαυτοῦ πρᾶγμα , ἔπειτα κακοπαθέω ὁ σῶμα , ὁ τε φίλος πρόθυμος ἔχω ὁ ἐμαυτοῦ οὗτος ὁ ψευδής μαρτυρέω ἤ ἐγώ ἀληθής λέγω , διά ὁ ὁ σῶμα κακοπάθεια . ὄνειδος τε αὐτός τε ἐγώ περιτίθημι καί ὁ ἐμός προσήκω εἰς ὁ βίος ἅπας .
antiphon-oratory.de-caede-herodis 19
οὑτωσὶ μὲν δὴ πολλοῖς ἐλασσωθεὶς τῶν νόμων τῶν ὑμετέρων καὶ τοῦ δικαίου καθέστηκα εἰς τὸν ἀγῶνα · ὅμως μέντοι γε καὶ ἐκ τούτων πειράσομαι ἐμαυτὸν ἀναίτιον ἐπιδεῖξαι . καίτοι χαλεπόν γε τὰ ἐκ πολλοῦ κατεψευσμένα καὶ ἐπιβεβουλευμένα , ταῦτα παραχρῆμα ἀπελέγχειν · ἃ γάρ τις μὴ προσεδόκησεν , οὐδὲ φυλάξασθαι ἐγχωρεῖ .
Lemmas: οὕτως μέν δή πολύς ἐλασσόω ὁ νόμος ὁ ὑμέτερος καί ὁ δίκαιος καθίστημι εἰς ὁ ἀγών · ὅμως μέντοι γε καί ἐκ οὗτος πειράω ἐμαυτοῦ ἀναίτιος ἐπιδείκνυμι . καίτοι χαλεπός γε ὁ ἐκ πολύς καταψεύδομαι καί ἐπιβουλεύω , οὗτος παραχρῆμα ἀπελέγχω · ὅς γάρ τις μή προσδοκέω , οὐδέ φυλάσσω ἐγχωρέω .
antiphon-oratory.de-caede-herodis 20
ἐγὼ δὲ τὸν μὲν πλοῦν ἐποιησάμην ἐκ τῆς Μυτιλήνης , ὦ ἄνδρες , ἐν τῷ πλοίῳ πλέων ᾧ Ἡρῴδης οὗτος , ὅν φασιν ὑπʼ ἐμοῦ ἀποθανεῖν · ἐπλέομεν δὲ εἰς τὴν Αἶνον , ἐγὼ μὲν ὡς τὸν πατέρα—ἐτύγχανε γὰρ ἐκεῖ ὢν τότε—ὁ δʼ Ἡρῴδης ἀνδράποδα Θρᾳξὶν ἀνθρώποις ἀπολύσων . συνέπλει δὲ τά τε ἀνδράποδα ἃ ἔδει αὐτὸν ἀπολῦσαι , καὶ οἱ Θρᾷκες οἱ λυσόμενοι . τούτων δʼ ὑμῖν τοὺς μάρτυρας παρέξομαι .
Lemmas: ἐγώ δέ ὁ μέν πλόος ποιέω ἐκ ὁ Μυτιλήνη , ὦ ἀνήρ , ἐν ὁ πλοῖον πλέω ὅς Ἡρῴδης οὗτος , ὅς φημί ὑπό ἐγώ ἀποθνῄσκω · πλέω δέ εἰς ὁ Αἶνος , ἐγώ μέν ὡς ὁ πατέρα—ἐτύγχανε γάρ ἐκεῖ εἰμί ὁ δέ Ἡρῴδης ἀνδράποδον Θράκιος ἄνθρωπος ἀπολύω . συμπλέω δέ ὁ τε ἀνδράποδον ὅς δέω αὐτός ἀπολύω , καί ὁ Θράκιος ὁ λύω . οὗτος δέ σύ ὁ μάρτυς παρέχω .
antiphon-oratory.de-caede-herodis 21
ἡ μὲν πρόφασις ἑκατέρῳ τοῦ πλοῦ αὕτη · ἐτύχομεν δὲ χειμῶνί τινι χρησάμενοι , ὑφʼ οὗ ἠναγκάσθημεν κατασχεῖν εἰς τῆς Μηθυμναίας τι χωρίον , οὗ τὸ πλοῖον ὥρμει τοῦτο εἰς ὃ μετεκβάντα φασὶν ἀποθανεῖν αὐτόν , τὸν Ἡρῴδην . καὶ πρῶτον μὲν αὐτὰ ταῦτα σκοπεῖτε , ὅτι οὐ τῇ ἐμῇ προνοίᾳ μᾶλλον ἐγίγνετο ἢ τύχῃ . οὔτε γὰρ πείσας τὸν ἄνδρα οὐδαμοῦ ἀπελέγχομαι σύμπλουν μοι γενέσθαι , ἀλλʼ αὐτὸς καθʼ αὑτὸν τὸν πλοῦν πεποιημένος ἕνεκα πραγμάτων ἰδίων ·
Lemmas: ὁ μέν πρόφασις ἑκάτερος ὁ πλόος οὗτος · τυγχάνω δέ χειμών τις χράω , ὑπό ὅς ἀναγκάζω κατέχω εἰς ὁ Μηθυμναῖος τις χωρίον , οὗ ὁ πλοῖον ὁρμάω οὗτος εἰς ὅς μετεκβαίνω φημί ἀποθνῄσκω αὐτός , ὁ Ἡρῴδης . καί πρότερος μέν αὐτός οὗτος σκοπέω , ὅτι οὐ ὁ ἐμός πρόνοια μάλα γίγνομαι ἤ τύχη . οὔτε γάρ πείθω ὁ ἀνήρ οὐδαμοῦ ἀπελέγχω σύμπλους ἐγώ γίγνομαι , ἀλλά αὐτός κατά ἑαυτοῦ ὁ πλόος ποιέω ἕνεκα πρᾶγμα ἴδιος ·
antiphon-oratory.de-caede-herodis 22
οὔτʼ αὖ ἐγὼ ἄνευ προφάσεως ἱκανῆς φαίνομαι τὸν πλοῦν ποιησάμενος εἰς τὴν Αἶνον , οὔτε κατασχόντες εἰς τὸ χωρίον τοῦτο ἀπὸ παρασκευῆς οὐδεμιᾶς , ἀλλʼ ἀνάγκῃ χρησάμενοι · οὔτʼ αὖ ἐπειδὴ ὡρμισάμεθα , ἡ μετέκβασις ἐγένετο εἰς τὸ ἕτερον πλοῖον οὐδενὶ μηχανήματι οὐδʼ ἀπάτῃ , ἀλλʼ ἀνάγκῃ καὶ τοῦτο ἐγίγνετο . ἐν ᾧ μὲν γὰρ ἐπλέομεν , ἀστέγαστον ἦν τὸ πλοῖον , εἰς ὃ δὲ μετέβημεν , ἐστεγασμένον · τοῦ δὲ ὑετοῦ ἕνεκα ταῦτʼ ἦν . τούτων δʼ ὑμῖν μάρτυρας παρέξομαι .
Lemmas: οὔτε αὖ ἐγώ ἄνευ πρόφασις ἱκανός φαίνω ὁ πλόος ποιέω εἰς ὁ Αἶνος , οὔτε κατέχω εἰς ὁ χωρίον οὗτος ἀπό παρασκευή οὐδείς , ἀλλά ἀνάγκη χράω · οὔτε αὖ ἐπειδή ὁρμίζω , ὁ μετέκβασις γίγνομαι εἰς ὁ ἕτερος πλοῖον οὐδείς μηχάνημα οὐδέ ἀπάτη , ἀλλά ἀνάγκη καί οὗτος γίγνομαι . ἐν ὅς μέν γάρ πλέω , ἀστέγαστος εἰμί ὁ πλοῖον , εἰς ὅς δέ μεταβαίνω , στεγάζω · ὁ δέ ὑετός ἕνεκα οὗτος εἰμί . οὗτος δέ σύ μάρτυς παρέχω .
antiphon-oratory.de-caede-herodis 23
ἐπειδὴ δὲ μετεξέβημεν εἰς τὸ ἕτερον πλοῖον , ἐπίνομεν . καὶ ὁ μέν ἐστι φανερὸς ἐκβὰς ἐκ τοῦ πλοίου καὶ οὐκ εἰσβὰς πάλιν · ἐγὼ δὲ τὸ παράπαν οὐκ ἐξέβην ἐκ τοῦ πλοίου τῆς νυκτὸς ἐκείνης . τῇ δʼ ὑστεραίᾳ , ἐπειδὴ ἀφανὴς ἦν ὁ ἀνήρ , ἐζητεῖτο οὐδέν τι μᾶλλον ὑπὸ τῶν ἄλλων ἢ καὶ ὑπʼ ἐμοῦ · καὶ εἴ τῳ τῶν ἄλλων ἐδόκει δεινὸν εἶναι , καὶ ἐμοὶ ὁμοίως . καὶ εἴς τε τὴν Μυτιλήνην ἐγὼ αἴτιος ἦ πεμφθῆναι ἄγγελον , καὶ τῇ ἐμῇ γνώμῃ ἐπέμπετο .
Lemmas: ἐπειδή δέ μετεκβαίνω εἰς ὁ ἕτερος πλοῖον , πίνω . καί ὁ μέν εἰμί φανερός ἐκβαίνω ἐκ ὁ πλοῖον καί οὐ εἰσβαίνω πάλιν · ἐγώ δέ ὁ παράπαν οὐ ἐκβαίνω ἐκ ὁ πλοῖον ὁ νύξ ἐκεῖνος . ὁ δέ ὑστεραῖος , ἐπειδή ἀφανής εἰμί ὁ ἀνήρ , ζητέω οὐδείς τις μάλα ὑπό ὁ ἄλλος ἤ καί ὑπό ἐγώ · καί εἰ τις ὁ ἄλλος δοκέω δεινός εἰμί , καί ἐγώ ὅμοιος . καί εἰς τε ὁ Μυτιλήνη ἐγώ αἴτιος εἰμί πέμπω ἄγγελος , καί ὁ ἐμός γνώμη πέμπω .
antiphon-oratory.de-caede-herodis 24
καὶ ἄλλου οὐδενὸς ἐθέλοντος βαδίζειν , οὔτε τῶν ἀπὸ τοῦ πλοίου οὔτε τῶν αὐτῷ τῷ Ἡρῴδῃ συμπλεόντων , ἐγὼ τὸν ἀκόλουθον τὸν ἐμαυτοῦ πέμπειν ἕτοιμος ἦ · καίτοι οὐ δήπου γε κατʼ ἐμαυτοῦ μηνυτὴν ἔπεμπον εἰδώς . ἐπειδὴ δὲ ὁ ἀνὴρ οὔτε ἐν τῇ Μυτιλήνῃ ἐφαίνετο ζητούμενος οὔτʼ ἄλλοθι οὐδαμοῦ , πλοῦς τε ἡμῖν ἐγίγνετο , καὶ τἆλλʼ ἀνήγετο πλοῖα ἅπαντα , ᾠχόμην κἀγὼ πλέων . τούτων δʼ ὑμῖν τοὺς μάρτυρας παρασχήσομαι .
Lemmas: καί ἄλλος οὐδείς ἐθέλω βαδίζω , οὔτε ὁ ἀπό ὁ πλοῖον οὔτε ὁ αὐτός ὁ Ἡρῴδης συμπλέω , ἐγώ ὁ ἀκόλουθος ὁ ἐμαυτοῦ πέμπω ἑτοῖμος εἰμί · καίτοι οὐ δήπου γε κατά ἐμαυτοῦ μηνυτής πέμπω οἶδα . ἐπειδή δέ ὁ ἀνήρ οὔτε ἐν ὁ Μυτιλήνη φαίνω ζητέω οὔτε ἄλλοθι οὐδαμοῦ , πλόος τε ἐγώ γίγνομαι , καί ἄλλος ἀνάγω πλοῖον ἅπας , οἴχομαι ἐγώ πλέω . οὗτος δέ σύ ὁ μάρτυς παρέχω .
antiphon-oratory.de-caede-herodis 25
τὰ μὲν γενόμενα ταῦτʼ ἐστίν · ἐκ δὲ τούτων ἤδη σκοπεῖτε τὰ εἰκότα . πρῶτον μὲν γὰρ πρὶν ἀνάγεσθαί με εἰς τὴν Αἶνον , ὅτε ἦν ἀφανὴς ὁ ἀνήρ , οὐδεὶς ᾐτιάσατό με ἀνθρώπων , ἤδη πεπυσμένων τούτων τὴν ἀγγελίαν · οὐ γὰρ ἄν ποτε ᾠχόμην πλέων . ἀλλʼ εἰς μὲν τὸ παραχρῆμα κρεῖσσον ἦν τὸ ἀληθὲς καὶ τὸ γεγενημένον τῆς τούτων αἰτιάσεως , καὶ ἅμα ἐγὼ ἔτι ἐπεδήμουν · ἐπειδὴ δὲ ἐγώ τε ᾠχόμην πλέων καὶ οὗτοι ἐξ ἐπιβουλῆς συνέθεσαν ταῦτα καὶ ἐμηχανήσαντο κατʼ ἐμοῦ , τότε ᾐτιάσαντο .
Lemmas: ὁ μέν γίγνομαι οὗτος εἰμί · ἐκ δέ οὗτος ἤδη σκοπέω ὁ ἔοικα . πρότερος μέν γάρ πρίν ἀνάγω ἐγώ εἰς ὁ Αἶνος , ὅτε εἰμί ἀφανής ὁ ἀνήρ , οὐδείς αἰτιάομαι ἐγώ ἄνθρωπος , ἤδη πυνθάνομαι οὗτος ὁ ἀγγελία · οὐ γάρ ἄν ποτέ οἴχομαι πλέω . ἀλλά εἰς μέν ὁ παραχρῆμα κρατύς εἰμί ὁ ἀληθής καί ὁ γίγνομαι ὁ οὗτος αἰτίασις , καί ἅμα ἐγώ ἔτι ἐπιδημέω · ἐπειδή δέ ἐγώ τε οἴχομαι πλέω καί οὗτος ἐκ ἐπιβουλή συντίθημι οὗτος καί μηχανάομαι κατά ἐγώ , τότε αἰτιάομαι .
antiphon-oratory.de-caede-herodis 26
λέγουσι δὲ ὡς ἐν μὲν τῇ γῇ ἀπέθανεν ὁ ἀνήρ , κἀγὼ λίθον αὐτῷ ἐνέβαλον εἰς τὴν κεφαλήν , ὃς οὐκ ἐξέβην τὸ παράπαν ἐκ τοῦ πλοίου . καὶ τοῦτο μὲν ἀκριβῶς οὗτοι ἴσασιν . ὅπως δʼ ἠφανίσθη ὁ ἀνήρ , οὐδενὶ λόγῳ εἰκότι δύνανται ἀποφαίνειν . δῆλον γὰρ ὅτι ἐγγύς που τοῦ λιμένος εἰκὸς ἦν τοῦτο γίγνεσθαι , τοῦτο μὲν μεθύοντος τοῦ ἀνδρός , τοῦτο δὲ νύκτωρ ἐκβάντος ἐκ τοῦ πλοίου · οὔτε γὰρ αὑτοῦ κρατεῖν ἴσως ἂν ἐδύνατο , οὔτε τῷ ἀπάγοντι νύκτωρ μακρὰν ὁδὸν ἡ πρόφασις ἂν εἰκότως ἐγίγνετο ·
Lemmas: λέγω δέ ὡς ἐν μέν ὁ γῆ ἀποθνῄσκω ὁ ἀνήρ , ἐγώ λίθος αὐτός ἐμβάλλω εἰς ὁ κεφαλή , ὅς οὐ ἐκβαίνω ὁ παράπαν ἐκ ὁ πλοῖον . καί οὗτος μέν ἀκριβής οὗτος οἶδα . ὅπως δέ ἀφανίζω ὁ ἀνήρ , οὐδείς λόγος ἔοικα δύναμαι ἀποφαίνω . δῆλος γάρ ὅτι ἐγγύς που ὁ λιμήν ἔοικα εἰμί οὗτος γίγνομαι , οὗτος μέν μεθύω ὁ ἀνήρ , οὗτος δέ νύκτωρ ἐκβαίνω ἐκ ὁ πλοῖον · οὔτε γάρ ἑαυτοῦ κρατέω ἴσως ἄν δύναμαι , οὔτε ὁ ἀπάγω νύκτωρ μακρός ὁδός ὁ πρόφασις ἄν ἔοικα γίγνομαι ·
antiphon-oratory.de-caede-herodis 27
ζητουμένου δὲ τοῦ ἀνδρὸς δύο ἡμέρας καὶ ἐν τῷ λιμένι καὶ ἄπωθεν τοῦ λιμένος , οὔτε ὀπτὴρ οὐδεὶς ἐφάνη οὔθʼ αἷμα οὔτʼ ἄλλο σημεῖον οὐδέν . κᾆτʼ ἐγὼ συγχωρῶ τῷ τούτων λόγῳ , παρεχόμενος μὲν τοὺς μάρτυρας ὡς οὐκ ἐξέβην ἐκ τοῦ πλοίου · εἰ δὲ καὶ ὡς μάλιστα ἐξέβην ἐκ τοῦ πλοίου , οὐδενὶ τρόπῳ εἰκὸς ἦν ἀφανισθέντα λαθεῖν τὸν ἄνθρωπον , εἴπερ γε μὴ πάνυ πόρρω ἀπῆλθεν ἀπὸ τῆς θαλάσσης .
Lemmas: ζητέω δέ ὁ ἀνήρ δύο ἡμέρα καί ἐν ὁ λιμήν καί ἄπωθεν ὁ λιμήν , οὔτε ὀπτήρ οὐδείς φαίνω οὔτε αἷμα οὔτε ἄλλος σημεῖον οὐδείς . εἶτα ἐγώ συγχωρέω ὁ οὗτος λόγος , παρέχω μέν ὁ μάρτυς ὡς οὐ ἐκβαίνω ἐκ ὁ πλοῖον · εἰ δέ καί ὡς μάλα ἐκβαίνω ἐκ ὁ πλοῖον , οὐδείς τρόπος ἔοικα εἰμί ἀφανίζω λανθάνω ὁ ἄνθρωπος , εἴπερ γε μή πάνυ πρόσω ἀπέρχομαι ἀπό ὁ θάλασσα .
antiphon-oratory.de-caede-herodis 28
ἀλλʼ ὡς κατεποντώθη λέγουσιν . ἐν τίνι πλοίῳ ; δῆλον γὰρ ὅτι ἐξ αὐτοῦ τοῦ λιμένος ἦν τὸ πλοῖον . πῶς ἂν οὖν οὐκ ἐξηυρέθη ; καὶ μὴν εἰκός γε ἦν καὶ σημεῖόν τι γενέσθαι ἐν τῷ πλοίῳ ἀνδρὸς τεθνεῶτος ἐντιθεμένου καὶ ἐκβαλλομένου νύκτωρ . νῦν δὲ ἐν ᾧ μὲν ἔπινε πλοίῳ καὶ ἐξ οὗ ἐξέβαινεν , ἐν τούτῳ φασὶν εὑρεῖν σημεῖα , ἐν ᾧ αὐτοὶ μὴ ὁμολογοῦσιν ἀποθανεῖν τὸν ἄνδρα · ἐν ᾧ δὲ κατεποντώθη , οὐχ ηὗρον οὔτʼ αὐτὸ τὸ πλοῖον οὔτε σημεῖον οὐδέν . τούτων δʼ ὑμῖν τοὺς μάρτυρας παρασχήσομαι .
Lemmas: ἀλλά ὡς καταποντίζω λέγω . ἐν τίς πλοῖον ; δῆλος γάρ ὅτι ἐκ αὐτός ὁ λιμήν εἰμί ὁ πλοῖον . πῶς ἄν οὖν οὐ ἐξευρίσκω ; καί μήν ἔοικα γε εἰμί καί σημεῖον τις γίγνομαι ἐν ὁ πλοῖον ἀνήρ θνῄσκω ἐντίθημι καί ἐκβάλλω νύκτωρ . νῦν δέ ἐν ὅς μέν πίνω πλοῖον καί ἐκ ὅς ἐκβαίνω , ἐν οὗτος φημί εὑρίσκω σημεῖον , ἐν ὅς αὐτός μή ὁμολογέω ἀποθνῄσκω ὁ ἀνήρ · ἐν ὅς δέ καταποντίζω , οὐ εὑρίσκω οὔτε αὐτός ὁ πλοῖον οὔτε σημεῖον οὐδείς . οὗτος δέ σύ ὁ μάρτυς παρέχω .
antiphon-oratory.de-caede-herodis 29
ἐπειδὴ δὲ ἐγὼ μὲν φροῦδος ἦ πλέων εἰς τὴν Αἶνον , τὸ δὲ πλοῖον ἧκεν εἰς τὴν Μυτιλήνην ἐν ᾧ ἐγὼ καὶ ὁ Ἡρῴδης ἐπίνομεν , πρῶτον μὲν εἰσβάντες εἰς τὸ πλοῖον ἠρεύνων , καὶ ἐπειδὴ τὸ αἷμα ηὗρον , ἐνταῦθα ἔφασαν τεθνάναι τὸν ἄνδρα · ἐπειδὴ δὲ αὐτοῖς τοῦτο οὐκ ἐνεχώρει , ἀλλʼ ἐφαίνετο τῶν προβάτων ὂν αἷμα , ἀποτραπόμενοι τούτου τοῦ λόγου συλλαβόντες ἐβασάνιζον τοὺς ἀνθρώπους .
Lemmas: ἐπειδή δέ ἐγώ μέν φροῦδος εἰμί πλέω εἰς ὁ Αἶνος , ὁ δέ πλοῖον ἥκω εἰς ὁ Μυτιλήνη ἐν ὅς ἐγώ καί ὁ Ἡρῴδης πίνω , πρότερος μέν εἰσβαίνω εἰς ὁ πλοῖον ἐρευνάω , καί ἐπειδή ὁ αἷμα εὑρίσκω , ἐνταῦθα φημί θνῄσκω ὁ ἀνήρ · ἐπειδή δέ αὐτός οὗτος οὐ ἐγχωρέω , ἀλλά φαίνω ὁ πρόβατον εἰμί αἷμα , ἀποτρέπω οὗτος ὁ λόγος συλλαμβάνω βασανίζω ὁ ἄνθρωπος .
antiphon-oratory.de-caede-herodis 30
καὶ ὃν μὲν τότε παραχρῆμα ἐβασάνισαν , οὗτος μὲν οὐδὲν εἶπε περὶ ἐμοῦ φλαῦρον · ὃν δʼ ἡμέραις ὕστερον πολλαῖς ἐβασάνισαν , ἔχοντες παρὰ σφίσιν αὐτοῖς τὸν πρόσθεν χρόνον , οὗτος ἦν ὁ πεισθεὶς ὑπὸ τούτων καὶ καταψευσάμενος ἐμοῦ . παρέξομαι δὲ τούτων τοὺς μάρτυρας . Μάρτυρες
Lemmas: καί ὅς μέν τότε παραχρῆμα βασανίζω , οὗτος μέν οὐδείς λέγω περί ἐγώ φλαῦρος · ὅς δέ ἡμέρα ὕστερος πολύς βασανίζω , ἔχω παρά σφεῖς αὐτός ὁ πρόσθεν χρόνος , οὗτος εἰμί ὁ πείθω ὑπό οὗτος καί καταψεύδομαι ἐγώ . παρέχω δέ οὗτος ὁ μάρτυς . Μάρτυς
antiphon-oratory.de-caede-herodis 31
ὡς μὲν ὕστερον τοσούτῳ χρόνῳ ὁ ἀνὴρ ἐβασανίσθη , μεμαρτύρηται ὑμῖν · προσέχετε δὲ τὸν νοῦν αὐτῇ τῇ βασάνῳ , οἵα γεγένηται . ὁ μὲν γὰρ δοῦλος , ᾧ ἴσως οὗτοι τοῦτο μὲν ἐλευθερίαν ὑπέσχοντο , τοῦτο δʼ ἐπὶ τούτοις ἦν παύσασθαι κακούμενον αὐτόν , ἴσως ὑπʼ ἀμφοῖν πεισθεὶς κατεψεύσατό μου , τὴν μὲν ἐλευθερίαν ἐλπίσας οἴσεσθαι , τῆς δὲ βασάνου εἰς τὸ παραχρῆμα βουλόμενος ἀπηλλάχθαι . οἶμαι δʼ ὑμᾶς ἐπίστασθαι τοῦτο , ὅτι ἐφʼ οἷς ἂν τὸ πλεῖστον μέρος τῆς βασάνου ,
Lemmas: ὡς μέν ὕστερος τοσοῦτος χρόνος ὁ ἀνήρ βασανίζω , μαρτυρέω σύ · προσέχω δέ ὁ νόος αὐτός ὁ βάσανος , οἷος γίγνομαι . ὁ μέν γάρ δοῦλος , ὅς ἴσως οὗτος οὗτος μέν ἐλευθερία ὑπισχνέομαι , οὗτος δέ ἐπί οὗτος εἰμί παύω κακόω αὐτός , ἴσως ὑπό ἄμφω πείθω καταψεύδομαι ἐγώ , ὁ μέν ἐλευθερία ἐλπίζω φέρω , ὁ δέ βάσανος εἰς ὁ παραχρῆμα βούλομαι ἀπαλλάσσω . οἴομαι δέ σύ ἐπίσταμαι οὗτος , ὅτι ἐπί ὅς ἄν ὁ πολύς μέρος ὁ βάσανος ,
antiphon-oratory.de-caede-herodis 32
πρὸς τούτων εἰσὶν οἱ βασανιζόμενοι λέγειν ὅ τι ἂν ἐκείνοις μέλλωσι χαριεῖσθαι · ἐν τούτοις γὰρ αὐτοῖς ἐστιν ἡ ὠφέλεια , ἄλλως τε κἂν μὴ παρόντες τυγχάνωσιν ὧν ἂν καταψεύδωνται . εἰ μὲν γὰρ ἐγὼ ἐκέλευον αὐτὸν στρεβλοῦν ὡς οὐ τἀληθῆ λέγοντα , ἴσως ἂν ἐν αὐτῷ τούτῳ ἀπετρέπετο μηδὲν κατʼ ἐμοῦ καταψεύδεσθαι · νῦν δὲ αὑτοὶ ἦσαν καὶ βασανισταὶ καὶ ἐπιτιμηταὶ τῶν σφίσιν αὐτοῖς συμφερόντων .
Lemmas: πρός οὗτος εἰμί ὁ βασανίζω λέγω ὅς τις ἄν ἐκεῖνος μέλλω χαρίζω · ἐν οὗτος γάρ αὐτός εἰμί ὁ ὠφέλεια , ἄλλος τε ἐάν μή πάρειμι τυγχάνω ὅς ἄν καταψεύδομαι . εἰ μέν γάρ ἐγώ κελεύω αὐτός στρεβλόω ὡς οὐ ἀληθής λέγω , ἴσως ἄν ἐν αὐτός οὗτος ἀποτρέπω μηδείς κατά ἐγώ καταψεύδομαι · νῦν δέ αὐτός ἄω καί βασανιστής καί ἐπιτιμητής ὁ σφεῖς αὐτός συμφέρω .
antiphon-oratory.de-caede-herodis 33
ἕως μὲν οὖν μετὰ χρηστῆς ἐλπίδος ἐγίγνωσκέ μου καταψευσάμενος , τούτῳ διισχυρίζετο τῷ λόγῳ · ἐπειδὴ δὲ ἐγίγνωσκεν ἀποθανούμενος , ἐνταῦθʼ ἤδη τῇ ἀληθείᾳ ἐχρῆτο , καὶ ἔλεγεν ὅτι πεισθείη ὑπὸ τούτων ἐμοῦ καταψεύδεσθαι . διαπειραθέντα δʼ αὐτὸν τὰ ψευδῆ λέγειν , ὕστερον δὲ τἀληθῆ λέγοντα , οὐδέτερα ὠφέλησεν ,
Lemmas: ἕως μέν οὖν μετά χρηστός ἐλπίς γιγνώσκω ἐγώ καταψεύδομαι , οὗτος διϊσχυρίζομαι ὁ λόγος · ἐπειδή δέ γιγνώσκω ἀποθνῄσκω , ἐνταῦθα ἤδη ὁ ἀλήθεια χράω , καί λέγω ὅτι πείθω ὑπό οὗτος ἐγώ καταψεύδομαι . διαπειράομαι δέ αὐτός ὁ ψευδής λέγω , ὕστερος δέ ἀληθής λέγω , οὐδέτερος ὠφελέω ,
antiphon-oratory.de-caede-herodis 34
ἀλλʼ ἀπέκτειναν ἄγοντες τὸν ἄνδρα , τὸν μηνυτήν , ᾧ πιστεύοντες ἐμὲ διώκουσι , τοὐναντίον ποιήσαντες ἢ οἱ ἄλλοι ἄνθρωποι . οἱ μὲν γὰρ ἄλλοι τοῖς μηνυταῖς τοῖς μὲν ἐλευθέροις χρήματα διδόασι , τοὺς δὲ δούλους ἐλευθεροῦσιν · οὗτοι δὲ θάνατον τῷ μηνυτῇ τὴν δωρεὰν ἀπέδοσαν , ἀπαγορευόντων τῶν φίλων τῶν ἐμῶν μὴ ἀποκτείνειν τὸν ἄνδρα πρὶν ἂν ἐγὼ ἔλθοιμι .
Lemmas: ἀλλά ἀποκτείνω ἄγω ὁ ἀνήρ , ὁ μηνυτής , ὅς πιστεύω ἐγώ διώκω , ἐναντίος ποιέω ἤ ὁ ἄλλος ἄνθρωπος . ὁ μέν γάρ ἄλλος ὁ μηνυτής ὁ μέν ἐλεύθερος χρῆμα δίδωμι , ὁ δέ δοῦλος ἐλευθερόω · οὗτος δέ θάνατος ὁ μηνυτής ὁ δωρεά ἀποδίδωμι , ἀπαγορεύω ὁ φίλος ὁ ἐμός μή ἀποκτείνω ὁ ἀνήρ πρίν ἄν ἐγώ ἔρχομαι .
antiphon-oratory.de-caede-herodis 35
δῆλον οὖν ὅτι οὐ τοῦ σώματος αὐτοῦ χρεία ἦν αὐτοῖς , ἀλλὰ τῶν λόγων · ζῶν μὲν γὰρ ὁ ἀνὴρ διὰ τῆς αὐτῆς βασάνου ἰὼν ὑπʼ ἐμοῦ κατήγορος ἂν ἐγίγνετο τῆς τούτων ἐπιβουλῆς , τεθνεὼς δὲ τὸν μὲν ἔλεγχον τῆς ἀληθείας ἀπεστέρει διʼ αὐτοῦ τοῦ σώματος ἀπολλυμένου , τοῖς δὲ λόγοις τοῖς ἐψευσμένοις ὑπʼ ἐκείνου ὡς ἀληθέσιν οὖσιν ἐγὼ ἀπόλλυμαι . τούτων δὲ μάρτυράς μοι κάλει .
Lemmas: δῆλος οὖν ὅτι οὐ ὁ σῶμα αὐτός χρέος εἰμί αὐτός , ἀλλά ὁ λόγος · ζάω μέν γάρ ὁ ἀνήρ διά ὁ αὐτός βάσανος ἔρχομαι ὑπό ἐγώ κατήγορος ἄν γίγνομαι ὁ οὗτος ἐπιβουλή , θνῄσκω δέ ὁ μέν ἔλεγχος ὁ ἀλήθεια ἀποστερέω διά αὐτός ὁ σῶμα ἀπόλλυμι , ὁ δέ λόγος ὁ ψεύδω ὑπό ἐκεῖνος ὡς ἀληθής εἰμί ἐγώ ἀπόλλυμι . οὗτος δέ μάρτυς ἐγώ καλέω .
antiphon-oratory.de-caede-herodis 36
ἐχρῆν μὲν γὰρ αὐτούς , ὡς ἐγὼ νομίζω , ἐνθάδε παρέχοντας τὸν μηνυτὴν αὐτὸν ἀπελέγχειν ἐμέ , καὶ αὐτῷ τούτῳ χρῆσθαι ἀγωνίσματι , ἐμφανῆ παρέχοντας τὸν ἄνδρα καὶ κελεύοντας βασανίζειν , ἀλλὰ μὴ ἀποκτεῖναι . φέρε γὰρ δὴ ποτέρῳ νῦν χρήσονται τῶν λόγων ; πότερα ᾧ πρῶτον εἶπεν ἢ ᾧ ὕστερον ; καὶ πότερʼ ἀληθῆ ἐστιν , ὅτʼ ἔφη με εἰργάσθαι τὸ ἔργον ἢ ὅτʼ οὐκ ἔφη ;
Lemmas: χρή μέν γάρ αὐτός , ὡς ἐγώ νομίζω , ἐνθάδε παρέχω ὁ μηνυτής αὐτός ἀπελέγχω ἐγώ , καί αὐτός οὗτος χράω ἀγώνισμα , ἐμφανής παρέχω ὁ ἀνήρ καί κελεύω βασανίζω , ἀλλά μή ἀποκτείνω . φέρω γάρ δή πότερος νῦν χράω ὁ λόγος ; πότερος ὅς πρότερος λέγω ἤ ὅς ὕστερος ; καί πότερος ἀληθής εἰμί , ὅτε φημί ἐγώ ἐργάζομαι ὁ ἔργον ἤ ὅτε οὐ φημί ;
antiphon-oratory.de-caede-herodis 37
εἰ μὲν γὰρ ἐκ τοῦ εἰκότος ἐξετασθῆναι δεῖ τὸ πρᾶγμα , οἱ ὕστεροι λόγοι ἀληθέστεροι φαίνονται . ἐψεύδετο μὲν γὰρ ἐπʼ ὠφελείᾳ τῇ ἑαυτοῦ , ἐπειδὴ δὲ τῷ ψεύδεσθαι ἀπώλλυτο , ἡγήσατο τἀληθῆ κατειπὼν διὰ τοῦτο σωθῆναι ἄν . τῆς μὲν οὖν ἀληθείας οὐκ ἦν αὐτῷ τιμωρὸς οὐδείς · οὐ γὰρ παρὼν ἐγὼ ἐτύγχανον , ᾧπερ σύμμαχος ἦν ἡ ἀλήθεια τῶν ὑστέρων λόγων · τοὺς δὲ προτέρους λόγους τοὺς κατεψευσμένους ἦσαν οἱ ἀφανιοῦντες , ὥστε μηδέποτε εἰς τὸ ἀληθὲς καταστῆναι .
Lemmas: εἰ μέν γάρ ἐκ ὁ ἔοικα ἐξετάζω δέω ὁ πρᾶγμα , ὁ ὕστερος λόγος ἀληθής φαίνω . ψεύδω μέν γάρ ἐπί ὠφέλεια ὁ ἑαυτοῦ , ἐπειδή δέ ὁ ψεύδω ἀπόλλυμι , ἡγέομαι ἀληθής καταλέγω διά οὗτος σῴζω ἄν . ὁ μέν οὖν ἀλήθεια οὐ εἰμί αὐτός τιμωρός οὐδείς · οὐ γάρ πάρειμι ἐγώ τυγχάνω , ὅς σύμμαχος εἰμί ὁ ἀλήθεια ὁ ὕστερος λόγος · ὁ δέ πρότερος λόγος ὁ καταψεύδομαι ἄω ὁ ἀφανίζω , ὥστε μηδέποτε εἰς ὁ ἀληθής καθίστημι .
antiphon-oratory.de-caede-herodis 38
καὶ οἱ μὲν ἄλλοι καθʼ ὧν ἂν μηνύῃ τις , οὗτοι κλέπτουσι τοὺς μηνύοντας , κᾆτʼ ἀφανίζουσιν · αὐτοὶ δὲ οὗτοι οἱ ἀπάγοντες καὶ ζητοῦντες τὸ πρᾶγμα τὸν κατʼ ἐμοῦ μηνυτὴν ἠφάνισαν . καὶ εἰ μὲν ἐγὼ τὸν ἄνδρα ἠφάνισα ἢ μὴ ἤθελον ἐκδοῦναι τούτοις ἢ ἄλλον τινὰ ἔφευγον ἔλεγχον , αὐτοῖς ἂν τούτοις ἰσχυροτάτοις εἰς τὰ πράγματα ἐχρῶντο , καὶ ἦν ταῦτα αὐτοῖς μέγιστα τεκμήρια κατʼ ἐμοῦ · νῦν δέ , ὁπότε αὐτοὶ οὗτοι προκαλουμένων τῶν φίλων τῶν ἐμῶν ταῦτʼ ἔφυγον , ἐμοὶ δήπου κατὰ τούτων εἶναι χρὴ ταὐτὰ ταῦτα τεκμήρια , ὡς οὐκ ἀληθῆ τὴν αἰτίαν ἐπέφερον ἣν ᾐτιῶντο .
Lemmas: καί ὁ μέν ἄλλος κατά ὅς ἄν μηνύω τις , οὗτος κλέπτω ὁ μηνύω , εἶτα ἀφανίζω · αὐτός δέ οὗτος ὁ ἀπάγω καί ζητέω ὁ πρᾶγμα ὁ κατά ἐγώ μηνυτής ἀφανίζω . καί εἰ μέν ἐγώ ὁ ἀνήρ ἀφανίζω ἤ μή ἐθέλω ἐκδίδωμι οὗτος ἤ ἄλλος τις φεύγω ἔλεγχος , αὐτός ἄν οὗτος ἰσχυρός εἰς ὁ πρᾶγμα χράω , καί εἰμί οὗτος αὐτός μέγας τεκμήριον κατά ἐγώ · νῦν δέ , ὁπότε αὐτός οὗτος προκαλέω ὁ φίλος ὁ ἐμός οὗτος φεύγω , ἐγώ δήπου κατά οὗτος εἰμί χρή αὐτός οὗτος τεκμήριον , ὡς οὐ ἀληθής ὁ αἰτία ἐπιφέρω ὅς αἰτιάομαι .
antiphon-oratory.de-caede-herodis 39
ἔτι δὲ καὶ τάδε λέγουσιν , ὡς ὡμολόγει ὁ ἄνθρωπος βασανιζόμενος συναποκτεῖναι τὸν ἄνδρα . ἐγὼ δέ φημι ταῦτα μὲν οὐ λέγειν αὐτόν , ὅτι δὲ ἐξαγάγοι ἐμὲ καὶ τὸν ἄνδρα ἐκ τοῦ πλοίου , καὶ ὅτι ἤδη τεθνεῶτα αὐτὸν ὑπʼ ἐμοῦ συνανελὼν καὶ ἐνθεὶς εἰς τὸ πλοῖον καταποντώσειε .
Lemmas: ἔτι δέ καί ὅδε λέγω , ὡς ὁμολογέω ὁ ἄνθρωπος βασανίζω συναποκτείνω ὁ ἀνήρ . ἐγώ δέ φημί οὗτος μέν οὐ λέγω αὐτός , ὅτι δέ ἐξάγω ἐγώ καί ὁ ἀνήρ ἐκ ὁ πλοῖον , καί ὅτι ἤδη θνῄσκω αὐτός ὑπό ἐγώ συναναιρέω καί ἐντίθημι εἰς ὁ πλοῖον καταποντίζω .
antiphon-oratory.de-caede-herodis 40
καίτοι σκέψασθε ὅτι πρῶτον μέν , πρὶν ἐπὶ τὸν τροχὸν ἀναβῆναι , ὁ ἀνὴρ μέχρι τῆς ἐσχάτης ἀνάγκης τῇ ἀληθείᾳ ἐχρῆτο καὶ ἀπέλυέ με τῆς αἰτίας · ἐπειδὴ δὲ ἐπὶ τὸν τροχὸν ἀνέβη , τῇ ἀνάγκῃ χρώμενος ἤδη κατεψεύδετό μου , βουλόμενος ἀπηλλάχθαι τῆς βασάνου .
Lemmas: καίτοι σκοπέω ὅτι πρότερος μέν , πρίν ἐπί ὁ τροχός ἀναβαίνω , ὁ ἀνήρ μέχρι ὁ ἔσχατος ἀνάγκη ὁ ἀλήθεια χράω καί ἀπολύω ἐγώ ὁ αἰτία · ἐπειδή δέ ἐπί ὁ τροχός ἀναβαίνω , ὁ ἀνάγκη χράω ἤδη καταψεύδομαι ἐγώ , βούλομαι ἀπαλλάσσω ὁ βάσανος .
antiphon-oratory.de-caede-herodis 41
ἐπειδὴ δὲ ἐπαύσατο βασανιζόμενος , οὐκέτι ἔφη με τούτων εἰργάσθαι οὐδέν , ἀλλὰ τὸ τελευταῖον ἀπῴμωξεν ἐμέ τε καὶ αὑτὸν ὡς ἀδίκως ἀπολλυμένους , οὐ χάριτι τῇ ἐμῇ—πῶς γάρ ; ὅς γε κατεψεύσατο,—ἀλλʼ ἀναγκαζόμενος ὑπὸ τοῦ ἀληθοῦς καὶ βεβαιῶν τοὺς πρώτους λόγους ὡς ἀληθεῖς εἰρημένους .
Lemmas: ἐπειδή δέ παύω βασανίζω , οὐκέτι φημί ἐγώ οὗτος ἐργάζομαι οὐδείς , ἀλλά ὁ τελευταῖος ἀποιμώζω ἐγώ τε καί ἑαυτοῦ ὡς ἄδικος ἀπολύω , οὐ χάρις ὁ ἐμπίνω γάρ ; ὅς γε κατεψεύσατο,—ἀλλʼ ἀναγκάζω ὑπό ὁ ἀληθής καί βεβαιόω ὁ πρότερος λόγος ὡς ἀληθής λέγω .
antiphon-oratory.de-caede-herodis 42
ἔπειτα δὲ ὁ ἕτερος ἄνθρωπος , ὁ ἐν τῷ αὐτῷ πλοίω πλέων καὶ παρὼν διὰ τέλους καὶ συνών μοι , τῇ αὐτῇ βασάνῳ βασανιζόμενος τοῖς μὲν πρώτοις καὶ τοῖς ὕστερον λόγοις τοῖς τοῦ ἀνθρώπου συνεφέρετο ὡς ἀληθέσιν οὖσι , διὰ τέλους γάρ με ἀπέλυε , τοῖς δʼ ἐπὶ τοῦ τροχοῦ λεγομένοις , οὓς ἐκεῖνος ἀνάγκῃ μᾶλλον ἢ ἀληθείᾳ ἔλεγε , τούτοις δὲ διεφέρετο . ὁ μὲν γὰρ ἐκβάντα μʼ ἔφη ἐκ τοῦ πλοίου ἀποκτεῖναι τὸν ἄνδρα , καὶ αὐτὸς ἤδη τεθνεῶτα συνανελεῖν μοι · ὁ δὲ τὸ παράπαν ἔφη οὐκ ἐκβῆναί με ἐκ τοῦ πλοίου .
Lemmas: ἔπειτα δέ ὁ ἕτερος ἄνθρωπος , ὁ ἐν ὁ αὐτός πλοῖον πλέω καί πάρειμι διά τέλος καί σύνειμι ἐγώ , ὁ αὐτός βάσανος βασανίζω ὁ μέν πρότερος καί ὁ ὕστερος λόγος ὁ ὁ ἄνθρωπος συμφέρω ὡς ἀληθής εἰμί , διά τέλος γάρ ἐγώ ἀπολύω , ὁ δέ ἐπί ὁ τροχός λέγω , ὅς ἐκεῖνος ἀνάγκη μάλα ἤ ἀλήθεια λέγω , οὗτος δέ διαφέρω . ὁ μέν γάρ ἐκβαίνω ἐγώ φημί ἐκ ὁ πλοῖον ἀποκτείνω ὁ ἀνήρ , καί αὐτός ἤδη θνῄσκω συναναιρέω ἐγώ · ὁ δέ ὁ παράπαν φημί οὐ ἐκβαίνω ἐγώ ἐκ ὁ πλοῖον .
antiphon-oratory.de-caede-herodis 43
καίτοι τὸ εἰκὸς σύμμαχόν μοί ἐστιν . οὐ γὰρ δήπου οὕτω κακοδαίμων ἐγώ , ὥστε τὸ μὲν ἀποκτεῖναι τὸν ἄνδρα προὐνοησάμην μόνος , ἵνα μοι μηδεὶς συνειδείη , ἐν ᾧ μοι ὁ πᾶς κίνδυνος ἦν , ἤδη δὲ πεπραγμένου μοι τοῦ ἔργου μάρτυρας καὶ συμβούλους ἐποιούμην .
Lemmas: καίτοι ὁ ἔοικα σύμμαχος ἐγώ εἰμί . οὐ γάρ δήπου οὕτως κακοδαίμων ἐγώ , ὥστε ὁ μέν ἀποκτείνω ὁ ἀνήρ προνοέω μόνος , ἵνα ἐγώ μηδείς σύνοιδα , ἐν ὅς ἐγώ ὁ πᾶς κίνδυνος εἰμί , ἤδη δέ πράσσω ἐγώ ὁ ἔργον μάρτυς καί σύμβουλος ποιέω .
antiphon-oratory.de-caede-herodis 44
καὶ ἀπέθανε μὲν ὁ ἀνὴρ οὑτωσὶ ἐγγὺς τῆς θαλάσσης καὶ τῶν πλοίων , ὡς ὁ τούτων λόγος ἐστίν · ὑπὸ δὲ ἑνὸς ἀνδρὸς ἀποθνῄσκων οὔτε ἀνέκραγεν οὔτʼ αἴσθησιν οὐδεμίαν ἐποίησεν οὔτε τοῖς ἐν τῇ γῇ οὔτε τοῖς ἐν τῷ πλοίῳ ; καὶ μὴν πολλῷ ἐπὶ πλέον γε ἀκούειν ἔστι νύκτωρ ἢ μεθʼ ἡμέραν , ἐπʼ ἀκτῆς ἢ κατὰ πόλιν · καὶ μὴν ἔτι ἐγρηγορότων φασὶν ἐκβῆναι τὸν ἄνδρα ἐκ τοῦ πλοίου .
Lemmas: καί ἀποθνῄσκω μέν ὁ ἀνήρ οὕτως ἐγγύς ὁ θάλασσα καί ὁ πλοῖον , ὡς ὁ οὗτος λόγος εἰμί · ὑπό δέ εἷς ἀνήρ ἀποθνῄσκω οὔτε ἀνακράζω οὔτε αἴσθησις οὐδείς ποιέω οὔτε ὁ ἐν ὁ γῆ οὔτε ὁ ἐν ὁ πλοῖον ; καί μήν πολύς ἐπί πολύς γε ἀκούω εἰμί νύκτωρ ἤ μετά ἡμέρα , ἐπί ἀκτή ἤ κατά πόλις · καί μήν ἔτι ἐγείρω φημί ἐκβαίνω ὁ ἀνήρ ἐκ ὁ πλοῖον .
antiphon-oratory.de-caede-herodis 45
ἔπειτα ἐν τῇ γῇ μὲν ἀποθανόντος , ἐντιθεμένου δὲ εἰς τὸ πλοῖον , οὔτε ἐν τῇ γῇ σημεῖον οὐδὲ αἷμα ἐφάνη οὔτε ἐν τῷ πλοίῳ , νύκτωρ μὲν ἀναιρεθέντος , νύκτωρ δʼ ἐντιθεμένου εἰς τὸ πλοῖον . ἢ δοκεῖ ἂν ὑμῖν ἄνθρωπος δύνασθαι ἐν τοιούτῳ πράγματι ὢν τά τʼ ἐν τῇ γῇ ὄντα ἀναξύσαι καὶ τὰ ἐν τῷ πλοίῳ ἀποσπογγίσαι , ἃ οὐδὲ μεθʼ ἡμέραν ἄν τις οἷός τʼ ἐγένετο , ἔνδον ὢν αὑτοῦ καὶ μὴ πεφοβημένος , τὸ παράπαν ἀφανίσαι ; ταῦτα , ὧ ἄνδρες , πῶς εἰκότα ἐστίν ;
Lemmas: ἔπειτα ἐν ὁ γῆ μέν ἀποθνῄσκω , ἐντίθημι δέ εἰς ὁ πλοῖον , οὔτε ἐν ὁ γῆ σημεῖον οὐδέ αἷμα φαίνω οὔτε ἐν ὁ πλοῖον , νύκτωρ μέν ἀναιρέω , νύκτωρ δέ ἐντίθημι εἰς ὁ πλοῖον . ἤ δοκέω ἄν σύ ἄνθρωπος δύναμαι ἐν τοιοῦτος πρᾶγμα εἰμί ὁ τε ἐν ὁ γῆ εἰμί ἀναξύω καί ὁ ἐν ὁ πλοῖον ἀποσπογγίζω , ὅς οὐδέ μετά ἡμέρα ἄν τις οἷος τε γίγνομαι , ἔνδον εἰμί ἑαυτοῦ καί μή φοβέω , ὁ παράπαν ἀφανίζω ; οὗτος , ὦ ἀνήρ , πῶς ἔοικα εἰμί ;
antiphon-oratory.de-caede-herodis 46
ὅ δὲ δεῖ καὶ μάλιστα ἐνθυμεῖσθαι,—καὶ μή μοι ἄχθεσθε , ἂν ὑμᾶς πολλάκις ταὐτὰ διδάξω . μέγας γὰρ ὁ κίνδυνός ἐστι , καθʼ ὅ τι δʼ ἂν ὑμεῖς ὀρθῶς γνῶτε , κατὰ τοῦτο σῴζομαι , καθʼ ὅ τι δʼ ἂν ψευσθῆτε τἀληθοῦς , κατὰ τοῦτο ἀπόλλυμαι—μὴ οὖν ἐξέληται τοῦτο ὑμῶν μηδείς , ὅτι τὸν μηνυτὴν ἀπέκτειναν , καὶ διετείναντο αὐτὸν μὴ εἰσελθεῖν εἰς ὑμᾶς , μηδʼ ἐμοὶ ἐγγενέσθαι παρόντι ἄξαι τὸν ἄνδρα καὶ βασανίσαι αὐτόν .
Lemmas: ὅς δέ δέω καί μάλα ἐνθυμεῖσθαι,—καὶ μή ἐγώ ἄχθομαι , ἐάν σύ πολλάκις αὐτός διδάσκω . μέγας γάρ ὁ κίνδυνος εἰμί , κατά ὅς τις δέ ἄν σύ ὀρθός γιγνώσκω , κατά οὗτος σῴζω , κατά ὅς τις δέ ἄν ψεύδω ἀληθής , κατά οὗτος ἀπόλλυμαι—μὴ οὖν ἐξαιρέω οὗτος σύ μηδείς , ὅτι ὁ μηνυτής ἀποκτείνω , καί διατείνω αὐτός μή εἰσέρχομαι εἰς σύ , μηδέ ἐγώ ἐγγίγνομαι πάρειμι ἄγω ὁ ἀνήρ καί βασανίζω αὐτός .
antiphon-oratory.de-caede-herodis 47
καίτοι πρὸς τούτων ἦν τοῦτο . νῦν δὲ πριάμενοι τὸν ἄνδρα , ἰδίᾳ ἐπὶ σφῶν αὐτῶν ἀπέκτειναν , τὸν μηνυτήν , οὔτε τῆς πόλεως ψηφισαμένης , οὔτε αὐτόχειρα ὄντα τοῦ ἀνδρός . ὃν ἐχρῆν δεδεμένον αὐτοὺς φυλάσσειν , ἢ τοῖς φίλοις τοῖς ἐμοῖς ἐξεγγυῆσαι , ἢ τοῖς ἄρχουσι τοῖς ὑμετέροις παραδοῦναι , καὶ ψῆφον περὶ αὐτοῦ γενέσθαι . νῦν δὲ αὐτοὶ καταγνόντες τὸν θάνατον τοῦ ἀνδρὸς ἀπεκτείνατε · ὃ οὐδὲ πόλει ἔξεστιν , ἄνευ Ἀθηναίων οὐδένα θανάτῳ ζημιῶσαι . καὶ τῶν μὲν ἄλλων λόγων τῶν ἐκείνου τουτουσὶ κριτὰς ἠξιώσατε γενέσθαι , τῶν δὲ ἔργων αὐτοὶ δικασταὶ γίγνεσθε .
Lemmas: καίτοι πρός οὗτος εἰμί οὗτος . νῦν δέ πρίαμαι ὁ ἀνήρ , ἴδιος ἐπί σφεῖς αὐτός ἀποκτείνω , ὁ μηνυτής , οὔτε ὁ πόλις ψηφίζω , οὔτε αὐτόχειρ εἰμί ὁ ἀνήρ . ὅς χρή δέω αὐτός φυλάσσω , ἤ ὁ φίλος ὁ ἐμός ἐξεγγυάω , ἤ ὁ ἄρχων ὁ ὑμέτερος παραδίδωμι , καί ψῆφος περί αὐτός γίγνομαι . νῦν δέ αὐτός καταγιγνώσκω ὁ θάνατος ὁ ἀνήρ ἀποκτείνω · ὅς οὐδέ πόλις ἔξεστι , ἄνευ Ἀθηναῖος οὐδείς θάνατος ζημιόω . καί ὁ μέν ἄλλος λόγος ὁ ἐκεῖνος οὗτος κριτής ἀξιόω γίγνομαι , ὁ δέ ἔργον αὐτός δικαστής γίγνομαι .
antiphon-oratory.de-caede-herodis 48
καίτοι οὐδὲ οἱ τοὺς δεσπότας ἀποκτείναντες , ἐὰν ἐπʼ αὐτοφώρῳ ληφθῶσιν , οὐδʼ οὗτοι ἀποθνῄσκουσιν ὑπʼ αὐτῶν τῶν προσηκόντων , ἀλλὰ παραδιδόασιν αὐτοὺς τῇ ἀρχῇ κατὰ νόμους ὑμετέρους πατρίους . εἴπερ γὰρ καὶ μαρτυρεῖν ἔξεστι δούλῳ κατὰ τοῦ ἐλευθέρου τὸν φόνον , καὶ τῷ δεσπότῃ , ἂν δοκῇ , ἐπεξελθεῖν ὑπὲρ τοῦ δούλου , καὶ ἡ ψῆφος ἴσον δύναται τῷ δοῦλον ἀποκτείναντι καὶ τῷ ἐλεύθερον , εἰκός τοι καὶ ψῆφον γενέσθαι περὶ αὐτοῦ ἦν , καὶ μὴ ἄκριτον ἀποθανεῖν αὐτὸν ὑφʼ ὑμῶν . ὥστε πολλῷ ἂν ὑμεῖς δικαιότερον κρίνοισθε ἢ ἐγὼ νῦν φεύγω ὑφʼ ὑμῶν ἀδίκως .
Lemmas: καίτοι οὐδέ ὁ ὁ δεσπότης ἀποκτείνω , ἐάν ἐπί αὐτόφωρος λαμβάνω , οὐδέ οὗτος ἀποθνῄσκω ὑπό αὐτός ὁ προσήκω , ἀλλά παραδίδωμι αὐτός ὁ ἀρχή κατά νόμος ὑμέτερος πάτριος . εἴπερ γάρ καί μαρτυρέω ἔξεστι δοῦλος κατά ὁ ἐλεύθερος ὁ φόνος , καί ὁ δεσπότης , ἐάν δοκέω , ἐπεξέρχομαι ὑπέρ ὁ δοῦλος , καί ὁ ψῆφος ἴσος δύναμαι ὁ δοῦλος ἀποκτείνω καί ὁ ἐλεύθερος , ἔοικα σύ καί ψῆφος γίγνομαι περί αὐτός εἰμί , καί μή ἄκριτος ἀποθνῄσκω αὐτός ὑφή σύ . ὥστε πολύς ἄν σύ δίκαιος κρίνω ἤ ἐγώ νῦν φεύγω ὑφή σύ ἄδικος .
antiphon-oratory.de-caede-herodis 49
σκοπεῖτε δή , ὦ ἄνδρες , καὶ ἐκ τοῖν λόγοιν τοῖν ἀνδροῖν ἑκατέροιν τοῖν βασανισθέντοιν τὸ δίκαιον καὶ τὸ εἰκός . ὁ μὲν γὰρ δοῦλος δύο λόγω ἔλεγε · τοτὲ μὲν ἔφη με εἰργάσθαι τὸ ἔργον , τοτὲ δὲ οὐκ ἔφη · ὁ δὲ ἐλεύθερος οὐδέπω νῦν εἴρηκε περὶ ἐμοῦ φλαῦρον οὐδέν , τῇ αὐτῇ βασάνῳ βασανιζόμενος .
Lemmas: σκοπέω δή , ὦ ἀνήρ , καί ἐκ ὁ λόγος ὁ ἀνήρ ἑκάτερος ὁ βασανίζω ὁ δίκαιος καί ὁ ἔοικα . ὁ μέν γάρ δοῦλος δύο λόγος λέγω · τότε μέν φημί ἐγώ ἐργάζομαι ὁ ἔργον , τότε δέ οὐ φημί · ὁ δέ ἐλεύθερος οὐδέπω νῦν λέγω περί ἐγώ φλαῦρος οὐδείς , ὁ αὐτός βάσανος βασανίζω .
antiphon-oratory.de-caede-herodis 50
τοῦτο μὲν γὰρ οὐκ ἦν αὐτῷ ἐλευθερίαν προτείναντας ὥσπερ τὸν ἕτερον πεῖσαι · τοῦτο δὲ μετὰ τοῦ ἀληθοῦς ἐβούλετο κινδυνεύων πάσχειν ὅ τι δέοι , ἐπεὶ τό γε συμφέρον καὶ οὗτος ἠπίστατο , ὅτι τότε παύσοιτο στρεβλούμενος , ὁπότε εἴποι τὰ τούτοις δοκοῦντα . ποτέρῳ οὖν εἰκός ἐστι πιστεῦσαι , τῷ διὰ τέλους τὸν αὐτὸν ἀεὶ λόγον λέγοντι , ἢ τῷ τοτὲ μὲν φάσκοντι τοτὲ δʼ οὔ ; ἀλλὰ καὶ ἄνευ βασάνου τοιαύτης οἱ τοὺς αὐτοὺς αἰεὶ περὶ τῶν αὐτῶν λόγους λέγοντες πιστότεροί εἰσι τῶν διαφερομένων σφίσιν αὐτοῖς .
Lemmas: οὗτος μέν γάρ οὐ εἰμί αὐτός ἐλευθερία προτείνω ὥσπερ ὁ ἕτερος πείθω · οὗτος δέ μετά ὁ ἀληθής βούλομαι κινδυνεύω πάσχω ὅς τις δέω , ἐπεί ὁ γε συμφέρω καί οὗτος ἐπίσταμαι , ὅτι τότε παύω στρεβλόω , ὁπότε λέγω ὁ οὗτος δοκέω . πότερος οὖν ἔοικα εἰμί πιστεύω , ὁ διά τέλος ὁ αὐτός ἀεί λόγος λέγω , ἤ ὁ τότε μέν φάσκω τότε δέ οὐ ; ἀλλά καί ἄνευ βάσανος τοιοῦτος ὁ ὁ αὐτός ἀεί περί ὁ αὐτός λόγος λέγω πιστός εἰμί ὁ διαφέρω σφεῖς αὐτός .
antiphon-oratory.de-caede-herodis 51
ἔπειτα δὲ καὶ ἐκ τῶν λόγων τῶν τοῦ ἀνθρώπου μερὶς ἑκατέροις ἴση ἂν εἴη , μὲν τὸ φάσκειν , ἐμοὶ δὲ τὸ μὴ φάσκειν · ἔκ τε ἀμφοῖν τοῖν ἀνδροῖν τοῖν βασανισθέντοιν · ὁ μὲν γὰρ ἔφησεν , ὁ δὲ διὰ τέλους ἔξαρνος ἦν . καὶ μὲν δὴ τὰ ἐξ ἴσου γενόμενα τοῦ φεύγοντός ἐστι μᾶλλον ἢ τοῦ διώκοντος , εἴπερ γε καὶ τῶν ψήφων ὁ ἀριθμὸς ἐξ ἴσου γενόμενος τὸν φεύγοντα μᾶλλον ὠφελεῖ ἢ τὸν διώκοντα .
Lemmas: ἔπειτα δέ καί ἐκ ὁ λόγος ὁ ὁ ἄνθρωπος μερίς ἑκάτερος ἴσος ἄν εἰμί , μέν ὁ φάσκω , ἐγώ δέ ὁ μή φάσκω · ἐκ τε ἄμφω ὁ ἀνήρ ὁ βασανίζω · ὁ μέν γάρ φημί , ὁ δέ διά τέλος ἔξαρνος εἰμί . καί μέν δή ὁ ἐκ ἴσος γίγνομαι ὁ φεύγω εἰμί μάλα ἤ ὁ διώκω , εἴπερ γε καί ὁ ψῆφος ὁ ἀριθμός ἐκ ἴσος γίγνομαι ὁ φεύγω μάλα ὠφελέω ἤ ὁ διώκω .
antiphon-oratory.de-caede-herodis 52
ἡ μὲν βάσανος , ὦ ἄνδρες , τοιαύτη ἐγένετο , ᾗ οὗτοι πιστεύοντες εὖ εἰδέναι φασὶν ὑπʼ ἐμοῦ ἀποθανόντα τὸν ἄνδρα . καίτοι τὸ παράπαν ἔγωγʼ ἂν εἴ τι συνῄδη ἐμαυτῷ καὶ εἴ τί μοι τοιοῦτον εἴργαστο , ἠφάνισʼ ἂν τὼ ἀνθρώπω , ὅτε ἐπʼ ἐμοὶ ἦν τοῦτο μὲν εἰς τὴν Αἶνον ἀπάγειν ἅμα ἐμοί , τοῦτο δὲ εἰς τὴν ἤπειρον διαβιβάσαι , καὶ μὴ ὑπολείπεσθαι μηνυτὰς κατʼ ἐμαυτοῦ τοὺς συνειδότας .
Lemmas: ὁ μέν βάσανος , ὦ ἀνήρ , τοιοῦτος γίγνομαι , ὅς οὗτος πιστεύω εὖ οἶδα φημί ὑπό ἐγώ ἀποθνῄσκω ὁ ἀνήρ . καίτοι ὁ παράπαν ἐγώ ἄν εἰ τις σύνοιδα ἐμαυτοῦ καί εἰ τις ἐγώ τοιοῦτος ἐργάζομαι , ἀφανίζω ἄν ὁ ἄνθρωπος , ὅτε ἐπί ἐγώ εἰμί οὗτος μέν εἰς ὁ Αἶνος ἀπάγω ἅμα ἐγώ , οὗτος δέ εἰς ὁ ἤπειρος διαβιβάζω , καί μή ὑπολείπω μηνυτής κατά ἐμαυτοῦ ὁ σύνοιδα .
antiphon-oratory.de-caede-herodis 53
φασὶ δὲ γραμματείδιον εὑρεῖν ἐν τῷ πλοίῳ , ὃ ἔπεμπον ἐγὼ Λυκίνῳ , ὡς ἀποκτείναιμι τὸν ἄνδρα . καίτοι τί ἔδει με γραμματείδιον πέμπειν , αὐτοῦ συνειδότος τοῦ τὸ γραμματείδιον φέροντος ; ὥστε τοῦτο μὲν σαφέστερον αὐτὸς ἔμελλεν ἐρεῖν ὁ εἰργασμένος , τοῦτο δὲ οὐδὲν ἔδει κρύπτειν αὐτόν · ἃ γὰρ μὴ οἷόν τε εἰδέναι τὸν φέροντα , ταῦτʼ ἄν τις μάλιστα συγγράψας πέμψειεν .
Lemmas: φημί δέ γραμματείδιον εὑρίσκω ἐν ὁ πλοῖον , ὅς πέμπω ἐγώ Λύκινος , ὡς ἀποκτείνω ὁ ἀνήρ . καίτοι τίς δέω ἐγώ γραμματείδιον πέμπω , αὐτός σύνοιδα ὁ ὁ γραμματείδιον φέρω ; ὥστε οὗτος μέν σαφής αὐτός μέλλω λέγω ὁ ἐργάζομαι , οὗτος δέ οὐδείς δέω κρύπτω αὐτός · ὅς γάρ μή οἷος τε οἶδα ὁ φέρω , οὗτος ἄν τις μάλα συγγράφω πέμπω .
antiphon-oratory.de-caede-herodis 54
ἔπειτα δὲ ὅ τι μὲν μακρὸν εἴη πρᾶγμα , τοῦτο μὲν ἄν τις ἀναγκασθείη γράψαι τῷ μὴ διαμνημονεύειν τὸν ἀπαγγέλλοντα ὑπὸ πλήθους . τοῦτο δὲ βραχὺ ἦν ἀπαγγεῖλαι , ὅτι τέθνηκεν ὁ ἀνήρ . ἔπειτα ἐνθυμεῖσθε ὅτι διάφορον ἦν τὸ γραμματείδιον τῷ βασανισθέντι , διάφορος δʼ ὁ ἄνθρωπος τῷ γραμματειδίῳ . ὁ μὲν γὰρ βασανιζόμενος αὐτὸς ἔφη ἀποκτεῖναι , τὸ δὲ γραμματείδιον ἀνοιχθὲν ἐμὲ τὸν ἀποκτείναντα ἐμήνυεν .
Lemmas: ἔπειτα δέ ὅς τις μέν μακρός εἰμί πρᾶγμα , οὗτος μέν ἄν τις ἀναγκάζω γράφω ὁ μή διαμνημονεύω ὁ ἀπαγγέλλω ὑπό πλῆθος . οὗτος δέ βραχύς εἰμί ἀπαγγέλλω , ὅτι θνῄσκω ὁ ἀνήρ . ἔπειτα ἐνθυμέομαι ὅτι διάφορος εἰμί ὁ γραμματείδιον ὁ βασανίζω , διάφορος δέ ὁ ἄνθρωπος ὁ γραμματείδιον . ὁ μέν γάρ βασανίζω αὐτός φημί ἀποκτείνω , ὁ δέ γραμματείδιον ἀνοίγνυμι ἐγώ ὁ ἀποκτείνω μηνύω .
antiphon-oratory.de-caede-herodis 55
καίτοι ποτέρῳ χρὴ πιστεῦσαι ; τὸ μὲν γὰρ πρῶτον οὐχ ηὗρον ἐν τῷ πλοίῳ ζητοῦντες τὸ γραμματείδιον , ὕστερον δέ . τότε μὲν γὰρ οὔπω οὕτως ἐμεμηχάνητο αὐτοῖς . ἐπειδὴ δὲ ὁ ἄνθρωπος ὁ πρότερος βασανισθεὶς οὐδὲν ἔλεγε κατʼ ἐμοῦ , τότε εἰσβάλλουσιν εἰς τὸ πλοῖον τὸ γραμματείδιον , ἵνα ταύτην ἔχοιεν ἐμοὶ τὴν αἰτίαν ἐπιφέρειν ·
Lemmas: καίτοι πότερος χρή πιστεύω ; ὁ μέν γάρ πρότερος οὐ εὑρίσκω ἐν ὁ πλοῖον ζητέω ὁ γραμματείδιον , ὕστερος δέ . τότε μέν γάρ οὔπω οὕτως μηχανάομαι αὐτός . ἐπειδή δέ ὁ ἄνθρωπος ὁ πρότερος βασανίζω οὐδείς λέγω κατά ἐγώ , τότε εἰσβάλλω εἰς ὁ πλοῖον ὁ γραμματείδιον , ἵνα οὗτος ἔχω ἐγώ ὁ αἰτία ἐπιφέρω ·
antiphon-oratory.de-caede-herodis 56
ἐπειδὴ δʼ ἀνεγνώσθη τὸ γραμματείδιον καὶ ὁ ὕστερος βασανιζόμενος οὐ συνεφέρετο τῷ γραμματειδίῳ , οὐκέθʼ οἷόν τʼ ἦν ἀφανίσαι τὰ ἀναγνωσθέντα . εἰ γὰρ ἡγήσαντο τὸν ἄνδρα πείσειν ἀπὸ πρώτης καταψεύδεσθαί μου , οὐκ ἄν ποτʼ ἐμηχανήσαντο τὰ ἐν τῷ γραμματειδίῳ . καί μοι μάρτυρας τούτων κάλει .
Lemmas: ἐπειδή δέ ἀναγιγνώσκω ὁ γραμματείδιον καί ὁ ὕστερος βασανίζω οὐ συμφέρω ὁ γραμματείδιον , οὐκέτι οἷος τε εἰμί ἀφανίζω ὁ ἀναγιγνώσκω . εἰ γάρ ἡγέομαι ὁ ἀνήρ πείθω ἀπό πρότερος καταψεύδομαι ἐγώ , οὐ ἄν ποτέ μηχανάομαι ὁ ἐν ὁ γραμματείδιον . καί ἐγώ μάρτυς οὗτος καλέω .
antiphon-oratory.de-caede-herodis 57
τίνος γε δὴ ἕνεκα τὸν ἄνδρα ἀπέκτεινα ; οὐδὲ γὰρ ἔχθρα οὐδεμία ἦν ἐμοὶ κἀκείνῳ . λέγειν δὲ τολμῶσιν ὡς ἐγὼ χάριτι τὸν ἄνδρα ἔκτεινα . καὶ τίς πώποτε χαριζόμενος ἑτέρῳ τοῦτο εἰργάσατο ; οἶμαι μὲν γὰρ οὐδένα , ἀλλὰ δεῖ μεγάλην τὴν ἔχθραν ὑπάρχειν τῷ τοῦτο μέλλοντι ποιήσειν , καὶ τὴν πρόνοιαν ἐκ πολλῶν εἶναι φανερὰν ἐπιβουλευομένην . ἐμοὶ δὲ κἀκείνῳ οὐκ ἦν ἔχθρα οὐδεμία .
Lemmas: τίς γε δή ἕνεκα ὁ ἀνήρ ἀποκτείνω ; οὐδέ γάρ ἔχθρα οὐδείς εἰμί ἐγώ ἐκεῖνος . λέγω δέ τολμάω ὡς ἐγώ χάρις ὁ ἀνήρ κτείνω . καί τίς πώποτε χαρίζω ἕτερος οὗτος ἐργάζομαι ; οἴομαι μέν γάρ οὐδείς , ἀλλά δέω μέγας ὁ ἔχθρα ὑπάρχω ὁ οὗτος μέλλω ποιέω , καί ὁ πρόνοια ἐκ πολύς εἰμί φανερός ἐπιβουλεύω . ἐγώ δέ ἐκεῖνος οὐ εἰμί ἔχθρα οὐδείς .
antiphon-oratory.de-caede-herodis 58
εἶεν , ἀλλὰ δείσας περὶ ἐμαυτοῦ μὴ αὐτὸς παρʼ ἐκείνου τοῦτο πάθοιμι ; καὶ γὰρ ἂν τῶν τοιούτων ἕνεκά τις ἀναγκασθείη τοῦτο ἐργάσασθαι . ἀλλʼ οὐδέν μοι τοιοῦτον ὑπῆρκτο εἰς αὐτόν . ἀλλὰ χρήματα ἔμελλον λήψεσθαι ἀποκτείνας αὐτόν ; ἀλλʼ οὐκ ἦν αὐτῷ .
Lemmas: εἰμί , ἀλλά δείδω περί ἐμαυτοῦ μή αὐτός παρά ἐκεῖνος οὗτος πάσχω ; καί γάρ ἄν ὁ τοιοῦτος ἕνεκα τις ἀναγκάζω οὗτος ἐργάζομαι . ἀλλά οὐδείς ἐγώ τοιοῦτος ὑπάρχω εἰς αὐτός . ἀλλά χρῆμα μέλλω λαμβάνω ἀποκτείνω αὐτός ; ἀλλά οὐ εἰμί αὐτός .
antiphon-oratory.de-caede-herodis 59
ἀλλὰ σοὶ μᾶλλον ἐγὼ τὴν πρόφασιν ταύτην ἔχοιμʼ ἂν εἰκότως μετὰ τῆς ἀληθείας ἀναθεῖναι , ὅτι χρημάτων ἕνεκα ζητεῖς ἐμὲ ἀποκτεῖναι , μᾶλλον ἢ σὺ ἐμοὶ ἐκεῖνον · καὶ πολὺ ἂν δικαιότερον ἁλοίης σὺ φόνου ἐμὲ ἀποκτείνας ὑπὸ τῶν ἐμοὶ προσηκόντων , ἢ ἐγὼ ὑπὸ σοῦ καὶ τῶν ἐκείνου ἀναγκαίων . ἐγὼ μὲν γὰρ σοῦ φανερὰν τὴν πρόνοιαν εἰς ἐμὲ ἀποδείκνυμι , σὺ δʼ ἐμὲ ἐν ἀφανεῖ λόγῳ ζητεῖς ἀπολέσαι .
Lemmas: ἀλλά σύ μάλα ἐγώ ὁ πρόφασις οὗτος ἔχω ἄν ἔοικα μετά ὁ ἀλήθεια ἀνατίθημι , ὅτι χρῆμα ἕνεκα ζητέω ἐγώ ἀποκτείνω , μάλα ἤ σύ ἐγώ ἐκεῖνος · καί πολύς ἄν δίκαιος ἁλίσκομαι σύ φόνος ἐγώ ἀποκτείνω ὑπό ὁ ἐγώ προσήκω , ἤ ἐγώ ὑπό σύ καί ὁ ἐκεῖνος ἀναγκαῖος . ἐγώ μέν γάρ σύ φανερός ὁ πρόνοια εἰς ἐγώ ἀποδείκνυμι , σύ δέ ἐγώ ἐν ἀφανής λόγος ζητέω ἀπόλλυμι .
antiphon-oratory.de-caede-herodis 60
ταῦτα μὲν ὑμῖν λέγω , ὡς αὐτῷ μοι πρόφασιν οὐδεμίαν εἶχε τἀποκτεῖναι τὸν ἄνδρα · δεῖ δέ με καὶ ὑπὲρ Λυκίνου ἀπολογήσασθαι , ὡς ἔοικεν , ἀλλʼ οὐχ ὑπὲρ αὑτοῦ μόνον , ὡς οὐδʼ ἐκεῖνον εἰκότως αἰτιῶνται . λέγω τοίνυν ὑμῖν ὅτι ταὐτὰ ὑπῆρχεν αὐτῷ εἰς ἐκεῖνον ἅπερ ἐμοί · οὔτε γὰρ χρήματα ἦν αὐτῷ ὁπόθεν ἂν ἔλαβεν ἀποκτείνας ἐκεῖνον , οὔτε κίνδυνος αὐτῷ ὑπῆρχεν οὐδεὶς ὅντινα διέφευγεν ἀποθανόντος ἐκείνου .
Lemmas: οὗτος μέν σύ λέγω , ὡς αὐτός ἐγώ πρόφασις οὐδείς ἔχω ἀποκτείνω ὁ ἀνήρ · δέω δέ ἐγώ καί ὑπέρ Λύκινος ἀπολογέομαι , ὡς ἔοικα , ἀλλά οὐ ὑπέρ ἑαυτοῦ μόνος , ὡς οὐδέ ἐκεῖνος ἔοικα αἰτιάομαι . λέγω τοίνυν σύ ὅτι αὐτός ὑπάρχω αὐτός εἰς ἐκεῖνος ὅς ἐγώ · οὔτε γάρ χρῆμα εἰμί αὐτός ὁπόθεν ἄν λαμβάνω ἀποκτείνω ἐκεῖνος , οὔτε κίνδυνος αὐτός ὑπάρχω οὐδείς ὅστις διαφεύγω ἀποθνῄσκω ἐκεῖνος .
antiphon-oratory.de-caede-herodis 61
τεκμήριον δὲ μέγιστον ὡς οὐκ ἐβούλετο αὐτὸν ἀπολέσαι . ἐξὸν γὰρ αὐτῷ ἐν ἀγῶνι καὶ κινδύνῳ μεγάλῳ καταστήσαντι μετὰ τῶν νόμων τῶν ὑμετέρων ἀπολέσαι ἐκεῖνον , εἴπερ προωφείλετο αὐτῷ κακόν , καὶ τό τε ἴδιον τὸ αὑτοῦ διαπράξασθαι καὶ τῇ πόλει τῇ ὑμετέρᾳ χάριν καταθέσθαι , εἰ ἐπέδειξεν ἀδικοῦντα ἐκεῖνον , οὐκ ἠξίωσεν , ἀλλʼ οὐδʼ ἦλθεν ἐπὶ τοῦτον . καίτοι καλλίων γε ἦν ὁ κίνδυνος αὐτῷ
Lemmas: τεκμήριον δέ μέγας ὡς οὐ βούλομαι αὐτός ἀπόλλυμι . ἔξεστι γάρ αὐτός ἐν ἀγών καί κίνδυνος μέγας καθίστημι μετά ὁ νόμος ὁ ὑμέτερος ἀπόλλυμι ἐκεῖνος , εἴπερ προοφείλω αὐτός κακός , καί ὁ τε ἴδιος ὁ ἑαυτοῦ διαπράσσω καί ὁ πόλις ὁ ὑμέτερος χάρις κατατίθημι , εἰ ἐπιδείκνυμι ἀδικέω ἐκεῖνος , οὐ ἀξιόω , ἀλλά οὐδέ ἔρχομαι ἐπί οὗτος . καίτοι καλός γε εἰμί ὁ κίνδυνος αὐτός